
 诪砖讜诐 讘讬注转讜转讗 讚注讚讬诐 拽讗 诪讜讚讛. 讜讛讗 讚讗诪专 讘驻专拽 砖讘讜注转 讛注讚讜转 (砖讘讜注讜转 讚' 诇讙:) 讚诇专讘讬 讗诇注讝专 讘专' 砖诪注讜谉 诇讗 诪砖讻讞转 诇讛 讚诪讜讚讛 诪驻讬 注爪诪讜 讚驻讟讜专 讗诇讗 讛讬讻讗 讚诇讬讻讗 注讚讬诐 讻诇诇 讛讬讬谞讜 讗诇讬讘讗 讚砖诪讜讗诇: 讗诪专 诇讬讛 专讘讗 拽驻讞转 诇住讘讬 讚讘讬 专讘. 驻讬' 讘拽讜谞讟专住 爪讬注专转 转诇诪讬讚讬诐 砖讘讘讬转 讛诪讚专砖 砖讗诪专 讚讘专 砖讗讬谞讜 讚讛讗 专讘 讛讜谞讗 讚讬讚注 诪讬诇转讬讛 讚专讘 讙讚讜诇 诪诪讱 讗讬谉 诇讜 讝讛 讛讞讬诇讜拽 讜拽砖讛 讚讘讻诇 讚讜讻转讬 讛讜讬 拽讬驻讜讞 诇砖讜谉 谞讬爪讜讞 讻诪讜 诇拽驻讞谞讬 讘讛诇讻讜转 讛谉 讘讗讬谉 讘驻' 砖谞讬 讚拽讚讜砖讬谉 (讚' 谞讘:) 讜讚谞讝讬专 (讚' 诪讟:) 讜讻诪讜 拽驻讞讬谞讛讜 诇转诇转讗 专讘谞谉 住诪讬讻讬 讘讟注讜转讗 讙讬讟讬谉 (讚' 讻讟:) 讜专砖讘''诐 驻讬' 讚诇''讙 讗诪专 诇讬讛 专讘讗 讗诇讗 讗诪专 专讘讗 拽驻讞转讬 诇住讘讬 讚讘讬 专讘 驻讬专讜砖 谞爪讞转讬 讗转 专讘 讛诪谞讜谞讗 砖讛讜讗 住讘讬 讚讘讬 专讘 讜讛讜讻讞转讬 诇讜 诪讻讞 讚讘专讬 专讘 讛讜谞讗 砖讛讬讛 讬讜讚注 讚讘专讬 专讘 讬讜转专 诪诪谞讜 砖讗讬谉 诇讞诇拽 讻诪讜 砖讞讬诇拽 讜讛讘讬讗 专讗讬讛 诪驻''拽 讚住谞讛讚专讬谉 (讚' 讬讝: 讜砖诐) 讚讗诪专 讛转诐 讗诪专讬 讘讬 专讘 专讘 讛讜谞讗 讜驻专讬讱 讜讛讗诪专 专讘 讛讜谞讗 讗诪专讬 讘讬 专讘 讜诪砖谞讬 讗诇讗 讗讬诪讗 专讘 讛诪谞讜谞讗 讜诇讛讻讬 拽专讬 诇讬讛 住讘讬 讚讘讬 专讘 讜拽砖讛 讞讚讗 砖诪讜讞拽 讻讗谉 讘住驻专讬诐 讗诪专 诇讬讛 讜注讜讚 讚讗讬谉 讚专讱 诇讜诪专 讗讬转诪专 谞诪讬 讗讞专讬 砖住转专 讗转 讚讘专讬讜 讜注讜讚 讚讻讜讜转讬讛 讚专讘 讛诪谞讜谞讗 讚讬讬拽 诪转谞讬' 讜讘专讬讬转讗 讻讚讗诪专 讘住诪讜讱 讜诇专讘 讛讜谞讗 诪驻拽讗 诪转谞讬' 诪讚讘专讬 专讘 讜谞专讗讛 诇驻专砖 讗诪专 诇讬讛 专讘讗 拽驻讞转 诇住讘讬 讚讘讬 专讘 讻诇讜诪专 讗诪专 诇讬讛 专讘讗 诇专讘 讛诪谞讜谞讗 谞爪讞转 讗转 专讘 讛讜谞讗 砖讛讜讗 住讘讬 讚讘讬 专讘 砖讛讜讗 诇讗 讬讚注 诇讞诇拽 讻讗砖专 讞诇拽转 讜讘住谞讛讚专讬谉 诪驻专砖 专''转 讗讬诪讗 专讘 讛诪谞讜谞讗 驻讬专讜砖 诇讗 转讬诪讗 讗诪专 专讘 讛讜谞讗 讗诪专讬 讘讬 专讘 讗诇讗 讗诪专 专讘 讛诪谞讜谞讗 讗诪专讬 讘讬 专讘 讜讻谉 诪砖诪注 讚诇驻讬 讛讗诪转 谞诪讬 讛讜讬 讗诪专讬 讘讬 专讘 专讘 讛讜谞讗 讚讘讛注专诇 (讬讘诪讜转 讚' 驻讙: 讜砖诐) 拽讗诪专 讘讬 专讘 诪谞讬 专讘 讛讜谞讗 讜专讘 讛讜谞讗 讗讬谉 讛诇讻讛 拽讗诪专 讜讘拽讜谞讟' 讚讞拽 砖诐 诇驻专砖 讚讛讗 讚讗诪专 讘住谞讛讚专讬谉 讗讬诪讗 专讘 讛诪谞讜谞讗 讚讜拽讗 讛讬讻讗 讚诪讜讻讞 讚讛讬讬谞讜 讛讬讻讗 讚讗讬讻讗 讗诪专 专讘 讛讜谞讗 讗诪专讬 讘讬 专讘 讛转诐 讛讜讬 专讘 讛诪谞讜谞讗 讜拽砖讛 讚讗''讻 讻讬 拽讗诪专 讘住谞讛讚专讬谉 砖诇讞讜 诪转诐 专讘讬 讬讜住讬 讘专 讞谞讬谞讗 诪讞讻讜 注诇讬讛 讘诪注专讘讗 专' 讗诇注讝专 讜驻专讬讱 讛讗 砖诇讞讜 诪转诐 诇专讘讬 讬讜住讬 讘专 讞谞讬谞讗 诪讜爪讗 讻讜' 讜诪砖谞讬 讗诇讗 讗讬驻讜讱 讛''诇 诇砖谞讜讬讬 讛讬讻讗 讚诪讜讻讞 砖讗谞讬 讜注讜讚 讚诇讗 讬转讻谉 讻诇诇 砖讬讗诪专 专讘 讛讜谞讗 诪砖讜诐 专讘 讛诪谞讜谞讗 砖讛讬讛 转诇诪讬讚 转诇诪讬讚讜 讻讚诪砖诪注 讘专讬砖 讛讚专 (注讬专讜讘讬谉 讚' 住讙.) 讜讗讬谉 诇讛讗专讬讱 讻讗谉 讘讝讛: 

专砖讘"讗

讗诪专 诇讜 讗讬谉 讘讚讘专讬讱 讻诇讜诐 砖讻讘专 讛讜讚讬转. 诪讛讗 砖诪注讬谞谉 讚拽谞住 讻诇 砖讗讬谉 砖诐 注讚讬诐 讗驻讬诇讜 诇爪讗转 讬讚讬 砖诪讬诐 讗讬谞讜 讞讬讬讘 诇讬转谉 讚讗诐 讻谉 讬讜爪讬讗讜 专讘谉 讙诪诇讬讗诇 诇讞讬专讜转 讻讚讬 诇爪讗转 讬讚讬 砖诪讬诐 讜讻谉 讗诪专讜 讘讬专讜砖诇诪讬 (讘注诇诪讗) 讜讚讬讬拽讬谞谉 诇讛 诪讛讗 讚专讘讬 讙诪诇讬讗诇 [住"驻 讗诇讜 谞注专讜转, 砖"诪] (讻转讜讘讜转 驻"讙 讛"讬), 讜讻谉 讛讚讬谉 诇讗讘拽 专讘讬转 砖讗讬谞讜 讬讜爪讗 讘讚讬讬谞讬谉 (讘"诪 住讗, 讘) 讚讗驻讬诇讜 诇爪讗转 讬讚讬 砖诪讬诐 讗讬谞讜 诪讞讝讬专 诇讜 讜讛讻讬 诪讜讻讞 讘驻专拽 讗诇讜 谞注专讜转 讘注讜讘讚讗 讚专讘 讬讜住祝 讘专 讞诪讗 讚讛讜讛 转拽讬祝 讘注讘讚讬 讚讗讬谞砖讬 讚讛讜讬 诪住讬拽 讘讛讜 讝讜讝讗 讜注讘讬讚 讘讛讜 注讘讬讚转讗 讜讗拽砖讬 诇讬讛 专讘讗 讘专讬讛 讛讬讻讬 注讘讬讚 诪专 讛讻讬 讚讛讗 诪讞讝讬 讻专讘讬转 讜讗诪专 专讘 讬讜住祝 讘专 诪谞讬讜诪讬 讗诪专 专讘 谞讞诪谉 讗祝 注诇 驻讬 砖讗诪专讜 讛讚专 讘讞爪专 讞讘讬专讜 砖诇讗 诪讚注转讜 讗讬谉 爪专讬讱 诇讛注诇讜转 诇讜 砖讻专 讛诇讜讛讜 讜讚专 讘讞爪专讜 爪专讬讱 诇讛注诇讜转 诇讜 砖讻专 讜讗诪专 诇讜 讛讚专讬 讘讬 讻诇讜诪专 砖讗诇 讗注砖讛 讻谉 诪讻讗谉 讜讗讬诇讱 讜讗驻讬诇讜 讛讻讬 诇讗 讗砖讻讞谉 讚讗讛讚专 诇讛讜 讗讙专讬 注讘讬讚转讗 讜专讘讛 讘专讬讛 谞诪讬 诇讗 讗诪专 诇讬讛 讚诇讛讚专 诇讛讜 诪讚讬讚讬讛, 讻讱 谞专讗讛.





讛讗 讚驻专讬拽 砖诪讜讗诇: 讻讙讜谉 砖讞讝专讜 注讚讬诐 诇讗讞讜专讬讛谉. 驻讬专砖 讛专讗讘"讚 讝"诇 砖诇讗 讛注讬讚讜 注诇 讛讙谞讬讘讛 讗讘诇 诪讻诇 诪拽讜诐 注诇 讛讟讘讬讞讛 讗讬讻讗 注讚讬诐 讜讛注讬讚讜 讜讗驻讬诇讜 驻讟讜专 讚讗讬 诇讗 讗转讜 讻诇诇 驻砖讬讟讗 讚驻讟讜专.





讗诪专 诇讱 专讘讗 讗谞讗 讚讗诪专讬 讗驻讬诇讜 诇专"讗 讘专' 砖诪注讜谉 讛转诐 讛讜讗 讚讻讬 拽讗 诪讜讚讛 诪讞诪转 讘讬注转讜转讗 讚注讚讬诐 讜讻讜'. 讜砖诪注讬谞谉 诪讬讛讗 讚诇专讘谞谉 讗驻讬诇讜 诪讜讚讛 诪讞诪转 讘讬注转讜转讗 讚注讚讬诐 讛讜讚讗讛 讛讬讗 讜驻讟讜专. 讜拽"诇 讛讗 讚讗诪专 讘驻诇讜讙转讗 讚住讜诪讻讜住 讜专讘谞谉 讚诇讻讜诇讬 注诇诪讗 讛讜讚讗讛 讚讙谞讬讘讛 诇讗讜 讛讜讚讗讛 讛讬讗 诪砖讜诐 讚诪讞诪转 注讚讬诐 讛讜讚讛, 讜讗诐 转讗诪专 砖讗谞讬 讛转诐 砖讻讘专 讛注讬讚讜讛讜 讗讜转谉 注讚讬诐 讛专讗砖讜谞讬诐 砖讙谞讘 讛讗 诇讬转讛 砖讛讜讗 诇讗 讛讬讛 爪专讬讱 诇讛讜讚讜转 诪讞诪转 注讚讜转谉 砖讛专讬 讛讘讬讗 注讚讬诐 讜讛讝讬诪讜诐 讜讬讜讚注 讛讜讗 砖砖拽专谞讬诐 讛诐 讗诇讗 诪讞诪转 讛注讚讬诐 砖讛讜讚讛 讛讜讗 砖讙谞讘 讘驻谞讬讛诐 讛讜讗 讚拽讗诪专 砖讛讜讚讗转 讛讙谞讬讘讛 讗讬谞讜 讛讜讚讗讛 砖诪讞诪转 讬专讗转谉 讛讜讚讛 讜讗诐 讻谉 讻诇 砖讻谉 讻诇 砖讛讜讚讛 诪讞诪转 讘讬注转讜转讗 讚注讚讬诐 讗诇讜 砖专讗讛 砖诪砖诪砖讬谉 讜讘讗讬诐 注讻砖讬讜, 讜讬砖 诇讜诪专 讚住讜诪讻讜住 讜专讘谞谉 诇驻讬 讗讜转讛 讗讜拽讬诪转讗 讻专"讗 讘专' 砖诪注讜谉 住讘讬专讗 诇讛讜 讜诇注讜诇诐 诇讗 诪砖讻讞转 讛讜讚注转 讙谞讬讘讛 砖驻讜讟专转 诇讛诐 讗诇讗 讘诪讬 砖讗讬谞讜 讬讜讚注 砖讬砖 注讚讬诐 讘讙谞讬讘转讜 讚讻诇 砖讬讜讚注 诪讞诪转 讬专讗转 讛注讚讬诐 讛讜讬 诪讜讚讛 讻谞"诇, 讜讞讜讝专谞讬 讘讬 讚讜讚讗讬 诪砖讜诐 讘讬注转讜转讗 讚讛谞讬 讚诪住讛讬讚讜 讘讬讛 讛砖转讗 拽讗诪专讬 讚诪讜讚讛 讜讻谉 驻讬专砖 专砖"讬 讝"诇 讜讻谉 讛专讗讘"讚 讝"诇 讜讻谉 诪讜讻讞讗 砖诪注转转讗 讚诇拽讬谉, 诪讻诇 诪拽讜诐 专砖"讬 讝"诇 驻讬专砖 讘讛讚讬讗 讚住讜诪讻讜住 讜专讘谞谉 讚诇拽诪谉 诪砖讜诐 讚讘讬注转讜转讗 讚讗讜转谉 注讚讬诐 砖讻讘专 讛注讬讚讜讛讜 讜讻谉 驻讬专砖 讙诐 讛专讗讘"讚 讝"诇.





讗诪专 诇讬讛 专讘讗 拽驻讞转讬谞讛讜 诇住讘讬 讚讘讬 专讘. 驻讬专砖 专砖"讬 讝"诇 专讘讗 讗诪专 诇讬讛 诇专讘 讛诪谞讜谞讗 爪注专转 讜讛讻注住转 诇讻诇 讘谞讬 讛讬砖讬讘讛 讻诇讜诪专 砖讗诪专转 诇讛诐 讚讘专 砖讗讬谞讜 砖讛专讬 专讘 讛讜谞讗 讬讜讚注 讘讚讘专讬 专讘 讬讜转专 诪诪讱 讜诇讗 讞诇拽 诪讚诇讗 讛砖讬讘 诇讜 诇专讘 讞住讚讗 讻谉, 讜讗讬谞讜 诪讞讜讜专 讚讻诇 拽驻讜讞 诇砖讜谉 谞讬爪讜讞 讛讜讗 讻诪讜 诇拽驻讞讜 讘讛诇讻讜转 讛诐 讘讗讬诐 讘拽讬讚讜砖讬谉 (谞讘, 讘) 讙讘讬 住讜诪讻讜住 砖讚讞拽 讜谞讻谞住 讜讻谉 讘讙讬讟讬谉 (讻讟, 讘) 拽驻讞转讬谞讛讜 诇转诇转讗 住讘讬 讘讟注讜转讗. 讜专砖讘"诐 讙专住 拽驻讞转讬 诇住讘讬 讚讘讬 专讘 讻诇讜诪专 讗谞讬 拽驻讞转讬 讜谞爪讞转讬 诇专讘 讛诪谞讜谞讗 砖讛讜讗 住讘讬 讚讘讬 专讘 讻讚讗诪专 讘住讜祝 驻专拽 拽诪讗 讚住谞讛讚专讬谉 (讬讝, 讘) 讗诪专讬 讘讬 专讘 讛讜讗 专讘 讛诪谞讜谞讗 砖讗诪专转讬 诇讜 砖讗讬谉 讚讘专讬 专讘 讻诪讜 砖讛讜讗 诪驻专砖讜 砖讛专讬 专讘 讛讜谞讗 讜专讘 讞住讚讗 讘拽讬讗讬谉 讘讚讘专讬 专讘 讜诪转讜讱 讚讘专讬讛诐 诪砖诪注 砖诇讗 讗诪专 专讘 讻谉, 讜讙诐 讝讛 讗讬谞讜 诪讞讜讜专 诪讚讗诪专讬谞谉 讘转专 讚讘专讬 专讘讗 讗转诪专 谞诪讬 讗诪专 专' 讞讬讬讗 讘专 讗讘讗 讜诪砖诪注 讚讗讚讘专讬 专讘讗 讚住诇讬拽 诪讬谞讬讛 拽讗讬 讜诇驻讬 讝讛 讗讚专讘讗 诇讗 拽讗讬 讗讚讘专讬 专讘讗 讗诇讗 讗讚讘专讬 专讘 讛诪谞讜谞讗 讜讚诇讗 讻专讘讗 讜讗讬谉 讝讛 砖讬讟转 讛转诇诪讜讚. 讜专讘谞讜 转诐 讝"诇 讙专住 讻讙讬专住讗 讛专讗砖讜谞讛 讗诪专 诇讬讛 专讘讗 拽驻讞转讬谞讛讜 讻诇讜诪专 专讘讗 讗诪专 诇专讘 讛诪谞讜谞讗 讗转讛 谞爪讞转 诇专讘 讛讜谞讗 砖讻讜讜谞转 讬讜转专 讘讚讘专讬 专讘 讜讻砖讛拽砖讛 诇讬 专讘 讞住讚讗 讛讬讛 诇讜 诇讛砖讬讘 讻谉, 讜专讘 讛讜谞讗 拽专讬 住讘讬 讚讘讬 专讘 讜讻讚讗诪专讬谞谉 讘注诇诪讗 诪讻讚讬 讗诪专讬 讘讬 专讘 诪讗谉 谞讬讛讜 专讘 讛讜谞讗 (讬讘诪讜转 驻讙, 讘), 讜讛讗 讚讗诪专讬谞谉 讘住讜祝 驻专拽 拽诪讗 讚住谞讛讚专讬谉 讗诪专讬 讘讬 专讘 (专讘?) 讛讜谞讗 讜讗拽砖讬谞谉 讜讛讗 讗诪专讬谞谉 讗诪专 专讘 讛讜谞讗 讗诪专讬 讘讬 专讘 讜驻拽专讬谞谉 讗诇讗 专讘 讛诪谞讜谞讗 驻讬专砖 专讘谞讜 转诐 讝"诇 砖诐 诇讗 转讬诪讗 讗诪专 专讘 讛讜谞讗 讗诪专讬 讘讬 专讘 讗诇讗 讗诪专 专讘 讛诪谞讜谞讗 讗诪专讬 讘讬 专讘, 讜讗讬谉 爪专讬讱 诇讻诇 讝讛 讚住讘讬 讚讘讬 专讘 诇讗讜 讛讬讬谞讜 讗诪专讬 讘讬 专讘 讗诇讗 讛讙讚讜诇讬诐 砖讘讘讬 专讘 拽讗诪专 讚讛讬讬谞讜 专讘 讛讜谞讗 讜专讘 讞住讚讗 砖砖谞讬讛诐 诇讗 讻讜讜谞讜 讚讘专讬 专讘 讻诪讜 砖讻讜讜谞谉 讜讻谉 驻讬专砖 讛专讗讘"讚 讝"诇.





讗诪专 专讘 讗砖讬 诪转谞讬转讬谉 谞诪讬 讚讬拽讗 讜讘专讬讬转讗 谞诪讬 讚讬拽讗. 讻诇讜诪专 诪转谞讬转讬谉 谞诪讬 讚讬拽讗 讻专讘 讜讗诇讬讘讗 讚专讘 讛诪谞讜谞讗 讜讚诇讗 讻砖诪讜讗诇 讜讘专讬讬转讗 谞诪讬 讻专讘 讛诪谞讜谞讗 讗讘诇 讘专讬讬转讗 诇讗讜 诇诪讬讚拽 诪讬谞讛 讻专讘 讜讚诇讗 讻砖诪讜讗诇 讗讬讬转讬 诇讛 专讘 讗砖讬 讚讘专讬讬转讗 诪讚讘专讬 转谞讗 拽诪讗 诪转讘讗专 讘讛讚讬讗 讻讚讘专讬 专讘 讜讻讚讗诪专 诇注讬诇 讚砖诪讜讗诇 讚讗诪专 讻专"砖 讘"讗 讜讗祝 注诇 讙讘 讚诪转谞讬转讬谉 讚拽讗诪专 讛讬讬谞讜 讚讬讬拽讗 讻专讘 讜讻专讘 讛诪谞讜谞讗 讜讘专讬讬转讗 讚讬讬拽讗 讚拽讗诪专 讛讬讬谞讜 讚讜拽讗 讻专讘 讛诪谞讜谞讗 讜讚诇讗 讻专讘 讛讜谞讗 讜专讘 讞住讚讗 讜诇讗 讬讜转专. 讗诪谞诐 谞讻讜谉 讻讗砖专 诪爪讗转讬 讘住驻专 诪讜讙讛 讘讬砖讬讘转 讛讙讗讜谞讬诐 讝"诇 讗诪专 专讘 讗砖讬 诪转谞讬转讬谉 讜讘专讬讬转讗 谞诪讬 讚讬讬拽讗 讻诇讜诪专 讚讬讬拽讗 讻专讘 讛诪谞讜谞讗 讜讚诇讗 讻专讘 讛讜谞讗.





转砖诇讜诪讬 讻驻诇. 讻讬讜谉 讚讗诪专 讗讬谉 讙谞讘转讬 拽专谉 讘注讬 砖诇讜诪讬 讚诪讻讬 讙谞讘 谞转讞讬讬讘 讘转砖诇讜诪讬 讛拽专 讜讗讬谉 爪专讬讱 讙诪专 讚讬谉 砖诇 讘讬转 讚讬谉.





讛诪讗讬专讬

讗祝 讘驻谞讬 讘讬转 讚讬谉 讜讘诪拽讜诐 讘讬转 讚讬谉 诇讗 讗诪专讜 讘讙谞讘讛 砖讛讜讗 驻讟讜专 讗诇讗 讘讛讜讚讗讛 砖讞讬讬讘 讘讛 注爪诪讜 讘讗讬讝讛 讚讘专 讻讙讜谉 砖讘讗 诇驻谞讬讛诐 讜讗诪专 讙谞讘转讬 砖讛专讬 诪"诪 注讻砖讜 诪讞讬讬讘 讗转 注爪诪讜 讘拽专谉 讜讛讜讗讬诇 讜讞讬讬讘 讗转 注爪诪讜 讘讻诇讜诐 讗诐 讘讗讜 注讚讬诐 讗讞"讻 驻讟讜专 讗祝 诪谉 讛讻驻诇 讗讞专 砖讻讘专 讞讬讬讘 注爪诪讜 讘拽专谉 拽讜讚诐 讘讬讗转 讛注讚讬诐 讗讘诇 讗诐 转讘注讜讛讜 讘讙谞讘讛 讜讻驻专 讘讛 讜讘讗讜 注诇讬讛 注讚讬诐 讜讗讞"讻 讛讜讚讛 诪驻讬 注爪诪讜 砖讟讘讞 砖讛讜讗 驻讟讜专 注诇 转砖诇讜诪讬 讛讟讘讬讞讛 讜讗讞"讻 讘讗讜 注讚讬诐 注诇 讛讟讘讬讞讛 讞讬讬讘 讘转砖诇讜诪讬讛 诇讗 讛讜讚讛 讘讟讘讬讞讛 讗诇讗 诪驻谞讬 砖谞转讬讬专讗 砖讬讘讗讜 注讚讬诐 讜注讻砖讜 讛讜讗 讞讜砖讘 诇驻讟讜专 注爪诪讜 讘讛 诪讻诇讜诐:



讻讘专 讘讗专谞讜 砖讬爪讬讗转 讛注讘讚 讘专讗砖讬 讗讘专讬诐 拽谞住 讛讜讗 诪注转讛 诪讬 砖讘讗 讘讘讬转 讚讬谉 讜讛讜讚讛 砖住诪讗 讗转 注讬谉 注讘讚讜 诇讗 讬爪讗 诇讞讬专讜转 讜讗诐 讘讗讜 注讚讬诐 讗讞"讻 讬爪讗 砖讛专讬 驻讟专 注爪诪讜 讘讛讜讚讗转讜 诪讻诇讜诐 讜讬砖 讞讜诇拽讬谉 讘讝讜 砖诇讗 诇讜诪专 讟注诐 讝讛 讗诇讗 讘讙谞讘讛 讜诇诪讚讜讛 诪诪讛 砖诇讗 讛砖讬讘讜 讻谉 讘诪讛 砖讛拽砖讜 注诇 专讘 诪诪注砖讛 讛谞讝讻专 讘专讘谉 讙诪诇讬讗诇 讘诪讛 砖讘讗 讘住讜讙讬讗 讝讜 讜讻谉 诪诪讛 砖驻住拽谞讜 讻谉 讘驻专拽 专讗砖讜谉 讘注谞讬谉 驻诇讙讗 谞讝拽讗:



讻诇 砖驻讟专谞讜 讘诪讜讚讛 砖讘讗讜 讗讞专讬讜 注讚讬诐 诇讗 住讜祝 讚讘专 讘砖诇讗 讬讚注 讛讜讗 讘砖注转 讛讜讚讗转讜 讘讘讬讗转 讛注讚讬诐 讗诇讗 讗驻讬诇讜 讬讚注 讜讗驻讬诇讜 专讗讛 讗讜转诐 诪诪砖诪砖讬诐 讜讘讗讬诐 驻讟讜专:



讛讜讚讛 砖讙谞讘 讜讻驻专 讘讟讘讬讞讛 讜讘讗讜 注讚讬诐 砖讟讘讞 驻讟讜专 讗祝 注诇 转砖诇讜诪讬 讛讟讘讬讞讛 砖讗讬谉 诇讱 驻讟讜专 诪讻驻诇 砖讬转讞讬讬讘 讘转砖诇讜诪讬 砖谞讬诐 讜砖诇砖讛:





砖讬讟讛 诪拽讜讘爪转

讛讻讗 讘诪讗讬 注住拽讬谞谉 讻讙讜谉 砖讞讝专讜 注讚讬诐 诇讗讞讜专讬讛诐. 驻讬专砖 讛专讗讘"讚 讝"诇 讚诇讗 讛注讬讚讜 注诇 讛讙谞讘讛 讗讘诇 诪讻诇 诪拽讜诐 注诇 讛讟讘讬讞讛 讗讬讻讗 注讚讬诐 讜讛注讬讚讜 讜讗驻讬诇讜 讛讻讬 驻讟讜专 讚讗讬 诇讗 讗转讜 讻诇诇 驻砖讬讟讗 讚驻讟讜专. 讛专砖讘"讗 讝"诇. 


讗诪专 诇讱 专讘 讗谞讗 讚讗诪专讬 讗驻讬诇讜 诇专讘讬 讗诇注讝专 讘专讘讬 砖诪注讜谉 讜讻讜'. 讜砖诪注讬谞谉 诪讬讛讗 讚诇专讘谞谉 讗驻讬诇讜 诪讜讚讛 诪讞诪转 讘注转讜转讗 讚注讚讬诐 讛讜讚讗讛 讛讬讗 讜驻讟讜专. 讜拽砖讛 诇讬 讛讗 讚住讜诪讻讜住 讜专讘谞谉 讚讗诪专讬 诇拽诪讬讛 讚诇讻诇讛讜 讛讜讚讗讛 讚讙谞讘讛 诇讗讜 讛讜讚讗讛 诪砖讜诐 讚诪讞诪转 注讚讬诐 讛讜讚讛 讜讗诐 转讗诪专 砖讗谞讬 讛转诐 砖讻讘专 讛注讬讚讜讛讜 讗讜转诐 注讚讬诐 专讗砖讜谞讬诐 砖讙谞讘 讛讗 诇讬转讗 砖讛讜讗 诇讗 讛讬讛 爪专讬讱 诇讛讜讚讜转 诪讞诪转 注讚讜转谉 砖讛专讬 讛讘讬讗 注讚讬诐 讜讛讝讬诪讜诐 讜讬讜讚注 讛讜讗 砖砖拽专谞讬谉 讛诐 讗诇讗 诪讞诪转 讛注讚讬诐 砖讛讜讚讛 讛讜讗 砖讙谞讘 讘驻谞讬讛诐 讛讜讗 讚拽讗诪专讬 砖讛讜讚讗转 讛讙谞讘讛 讗讬谞讛 讛讜讚讗讛 砖诪讞诪转 讬专讗转诐 讛讜讚讛 讜讗诐 讻谉 讻诇 砖讻谉 诪讛 砖讛讜讚讛 诪讞诪转 讘注转讜转讗 讚注讚讬诐 砖专讗讛 砖诪诪砖诪砖讬谉 讜讘讗讬谉 注讻砖讬讜. 讜讬"诇 讚住讜诪讻讜住 讜专讘谞谉 诇驻讬 讗讜转讛 讗讜拽诪转讗 讻专讘讬 讗诇注讝专 讘专讘讬 砖诪注讜谉 住讘讬专讗 诇讛讜 讜诇注讜诇诐 诇讗 诪砖讻讞转 讛讜讚讗转 讙谞讘讛 砖驻讜讟专转 诇讛诐 讗诇讗 诇诪讬 砖讗讬谞讜 讬讜讚注 砖讬砖 注讚讬诐 讘讙谞讘转讜 砖讻诇 砖讬讜讚注 诪讞诪转 讬专讗转 讛注讚讬诐 讛讜讗 诪讜讚讛. 讻谉 谞专讗讛 诇讬. 讜讞讜讝专 讗谞讬 讘讬 讚讜讚讗讬 诪砖讜诐 讘注转讜转诐 讚讛谞讬 讚诪住讛讚讜 讘讬讛 讛砖转讗 拽讗诪专讬 讚诪讜讚讛. 讜讻谉 驻讬专砖 专砖"讬 讜讻谉 驻讬专砖 讛专讗讘"讚 讝"诇 讜讻谉 诪讜讻讞 砖诪注转讬谉 讚诇拽诪谉. 讛专砖讘"讗 讝"诇.


讗诪专 专讘讗 拽驻讞转讬谞讛讜 诇住讘讬 讚专讘. 驻讬专讜砖 谞爪讞转讬 讗讜转诐 讻讬 讛讛讬讗 讚诪住讻转 讙讬讟讬谉 拽驻讞讬谞讛讜 专讘 住驻专讗 诇转诇转讗 住讘讬 住诪讻讬 讜讗转讛 谞爪讞转 专讘 讛讜谞讗 讜专讘 讞住讚讗 砖讛谉 住讘讬 讚专讘 讻讬 讻讜讜谞转 诇驻专砖 讚讘专讬 专讘 讬讜转专 诪讛谉 讻讬 诇讚讘专讬讱 诇讗 转讘讗 砖讜诐 拽讜砖讬讗 诇专讘 诪诪注砖讛 讚专讘谉 讙诪诇讬讗诇. 诪讬讛讜 讛讗讬 转谞讗 讚拽转谞讬 砖讻讘专 讛讜讚讬转 拽砖讬讗 诇讬讛 诇专讘 讛诪谞讜谞讗 讗诇讬讘讗 讚专讘. 讛专讗讘"讚 讝"诇.
讜讻谉 驻讬专砖 专"讬 讗诪专 诇讬讛 专讘讗 拽驻讞转讬谞讛讜 讻诇讜诪专 谞爪讞转 诇讻诇 转诇诪讬讚讬 专讘 砖讬讚注转 诇转专抓 讚讘专讬 专讘 讚讘专 讚讘讜专 注诇 讗讜驻谞讬讜 讜讛诐 诇讗 讬讚注讜 诇讬讬砖讘诐 讘注谞讬谉 讝讛 讜讬驻讛 讻讜讜谞转. 讛"专 讬砖注讬讛 讝"诇.
讜讻谉 驻讬专砖 讙讗讜谉 讝"诇 讜讝讛 诇砖讜谞讜 讜讗讬转 讚诪驻专砖讬 拽驻讞转讬谞讛讜 诇住讘讬 讚讘讬 专讘 讜诪砖诪注 讻注讬谉 诪拽驻讞 讗转 砖讜拽讬讛谉 讻诇讜诪专 讚讟注诪讗 讚讬讚讱 砖讜讛 诪讚讬讚讛讜 讚讻诇讛讜 转诇诪讬讚讬 讚专讘 讛讜讜 讜讛讻讬 讛讜讛 讗诪专 诇讬讛 讗谞转 讛讜讗 讚讛讜讬转 转诇诪讬讚讗 讚专讘 讜讻讚讗诪专 讘住谞讛讚专讬谉 讗诪专讬 讘讬 专讘 讛讬讬谞讜 专讘 讛诪谞讜谞讗 谞爪讞转讬谞讛讜 诇讻诇讛讜 转诇诪讬讚讬 讚专讘 讚讛讗 专讘 讞住讚讗 驻专讻讬讛 诇专讘 讛讜谞讗 讜诇讗 讬讚注 诇讗讛讚讜专讬 讟注诪讗 讚诪讬诇转讗 讻讚拽讗诪专转 讻诇讜诪专 讚砖讻讜讞讬 拽讗 诪砖讻讞 诇讬讛. 注"讻.
讜讝讛 诇砖讜谉 转讜住驻讜转 砖讗谞抓 诇注讬诇 砖讛专讬 驻讟专 注爪诪讜 诪讻诇讜诐 讜讗祝 注诇 讙讘 讚讗讬讻讗 转谞讗 诇注讬诇 讚驻讟专 讗驻讬诇讜 驻讜讟专 讚讗诪专 砖讻讘专 讛讜讚讬转 诪转谞讬转讬谉 讚讬拽讗 讻讜讜转讬讛 讻讚讗诪专 专讘 讗砖讬 讘住诪讜讱. 讗讬 谞诪讬 诇讗 讚讬讬拽 诇砖讜谉 砖讻讘专 讛讜讚讬转. 注"讻.


讗诪专 专讘 讗砖讬 诪转谞讬转讬谉 谞诪讬 讚讬拽讗. 讻诇讜诪专 诪转谞讬转讬谉 谞诪讬 讚讬拽讗 讻专讘 讜讗诇讬讘讗 讚专讘 讛诪谞讜谞讗 讜诇讗 讻砖诪讜讗诇 讗讬讬转讬 诇讛 专讘 讗砖讬 讚讘专讬讬转讗 诪转讘讗专 讘讛讚讬讗 讚转谞讗 拽诪讗 讻专讘 讜讻讚讗诪专讬谞谉 诇注讬诇. 讜讗祝 注诇 讙讘 讚诪转谞讬转讬谉 讚讬讬拽讗 讚拽讗诪专 讛讬讬谞讜 讚讬讬拽讗 讻专讘 讛诪谞讜谞讗 讜讘专讬讬转讗 讚讬讬拽讗 讚拽讗诪专 讛讬讬谞讜 讚讬讬拽讗 讻专讘 讛诪谞讜谞讗 讗讬谉 讘讻讱 讻诇讜诐 讚诪讻诇 诪拽讜诐 转专讜讜讬讬讛讜 讚讬讬拽讬 讻专讘 讛诪谞讜谞讗. 讜诇砖讜谉 讗讞专 诪爪讗转讬 讬讜转专 谞讻讜谉 讘住驻专 诪讜讙讛 讘讬砖讬讘转 讛讙讗讜谞讬诐 讗诪专 专讘 讗砖讬 诪转谞讬转讬谉 讜讘专讬讬转讗 谞诪讬 讚讬讬拽讗 讻讜诇诐 讻专讘 讛诪谞讜谞讗. 讛专砖讘"讗 讝"诇.





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讗诪专 专讘讗 讙专住讬谞谉 讜诇"讙 讗诪专 诇讬讛 注讻"诇 讜讘讚"讛 拽驻讞转讬谞讛讜 诇住讘讬 讻讜' 拽驻讞转讬谞讛讜 讜讬砖 讘讬讚讬 转砖讜讘讛 诇拽驻讞 讚讘专讬讜 注讻"诇 讻诇 讝讛 讗讬谞讜 诪驻专砖"讬 专拽 诪驻讬' 专砖讘"诐 讻诪讜 砖讻转讘讜 讛转讜住驻讜转 讚诇驻讬专讜砖 专砖"讬 驻讬专讜砖讜 诪诇砖讜谉 爪注专 讜诇讗 诪诇砖讜谉 谞爪讜讞 讜诇驻讬专讜砖 专砖"讬 砖驻讬专 讙专住讬谞谉 讗诪专 诇讬讛 专讘讗 讻讜' 讜讚讜"拽:


转讜住' 讘讚"讛 讗"诇 专讘讗 拽驻讞转讬谞讛讜 诇住讘讬 讻讜' 讻爪"诇:





讞讻诪转 砖诇诪讛

讙诪' 讗诪专 专讘讗 拽驻讞转讬 诇住讘讬 讚讘讬 专讘 讻讜' 讻爪"诇:


专砖"讬 讘讚"讛 砖诇讗 讘讘"讚 讛讜讛 诇讗 讛讬讜 讘"讚 讬讜砖讘讬谉 讻讜' 谞"讘 驻讬' 诇驻讬 砖爪专讬讻讬诐 讙' 诪讜诪讞讬谉 讘讚讬谉 拽谞住讜转 讜诪"诪 讗讬 讛讬讛 讬讜砖讘 专' 讬讛讜砖注 讘讘"讚 诪住转诪讗 讛讬讜 讘"讚 砖诇 讙' 讬讜砖讘讬谉 讗爪诇讜 注诇 讻谉 驻专砖"讬 诇讗 讛讬讜 讘"讚 讬讜砖讘讬谉 讻讜' 讜讻谉 驻讬' 讛诪讙讬讚 诪砖谞讛 讚注转 专砖"讬 讘讛诇讻讜转 讙谞讬讘讛 诇专诪讘"诐 讜讚讜"拽:


讘讚"讛 讗诪专 专讘讗 讻讜' 讗"诇 拽驻讞转讬谞讛讜 诇住讘讬 讚讘讬 专讘 专讘 讛诪谞讜谞讗 拽专讬 讻讜' 讻爪"诇 讜讛砖讗专 谞诪讞拽 讜谞"讘 讘专讜讘 住驻专讬诐 诇"讙 讜讗讬 讙专住讬谞谉 谞"诇 诇讬砖讘 砖讛讜讗 拽讗讬 注诇 诇"讙 讚诇注讬诇 诪讬谞讬讛 讜讛讻讬 驻讬专讜砖讜 诇"讙 讗"诇 拽驻讞转讬谞讛讜 诇住讘讬 讚讘讬 专讘 讚讗讬 讙专住讬' 讛讻讬 注"讻 驻讬专讜砖讜 砖专讘讗 讗诪专 诇专讘 讛诪谞讜谞讗 讘诇砖讜谉 谞讜讻讞 拽驻讞转讬谞讛讜 讻诇讜诪专 爪讬注专转 讜讛讻谞住转 讻讜' 注诇 讚专讱 转砖讜讘转讱 讘爪讬讚讜 讜讝讛 讗讬谞讜 诇驻讬 砖专讘 讛诪谞讜谞讗 拽专讬 住讘讬 讚讘讬 专讘 讗"讻 注"讻 讙专住讬' 讗诪专 专讘讗 拽驻讞转讬 诇住讘讗 讚讘讬 专讘 讻诇讜诪专 讬砖 讘讬讚讜 转砖讜讘讛 讜诇拽驻讞 讚讘专讬 专讘 讛诪谞讜谞讗:


讘讗"讚 讚住谞讛讚专讬谉 拽驻讞转讬 讬砖 讘讬讚讬 讻爪"诇:





驻谞讬 讬讛讜砖注

讙诪专讗 讜讛转谞讬讗 讗"诇 讗讬谉 讘讚讘专讬讱 讻诇讜诐 砖讻讘专 讛讜讚讬转. 谞"诇 讚诇讗讜 诪诇' 砖讻讘专 讛讜讚讬转 讚讬讬拽 砖砖讜讘 讗讬谞讜 诪讜注讬诇 砖讜诐 注讚讜转. 讚讗"讻 讛"诇 诇讛拽砖讜转 讙讜祝 讛讘专讬讬转讜转 讗讛讚讚讬. 讜注讜讚 讚讘讗诪转 讗讬谉 讝讛 讚讬讜拽 讜讻诪"砖 讛转"讞 注"砖 讗诇讗 注讬拽专 讛拽讜砖讬讗 讗讛讗 讚诪砖谞讬 讚砖诇讗 讘驻谞讬 讘"讚 讛讜讚讛 讜诇砖讜谉 砖讻讘专 讛讜讚讬转 诪砖诪注 讜讚讗讬 砖讛讜讚讛 讘讛讜讚讗讛 讙诪讜专讛 讜讛讬讬谞讜 讘讘"讚 讚讜拽讗. 讜讗"讻 讛讚专讗 拽讜砖讬讗 拽诪讬讬转讗 诇讚讜讻转讗 讜注"讻 诇讜诪专 讚专讘 住讘专 讻讬 讛讗讬 讘专讬讬转讗 讚砖讻讘专 讛讜讚讬转 讚诪砖诪注 诇讬讛 砖讗讬谞讜 诪讜注讬诇 注讜讚 砖讜诐 注讚讜转 讜诪讜拽讬 谞驻砖讬讛 讻转谞讗讬 讻谉 谞"诇. 讜讘讝讛 谞转讬讬砖讘 讛讗 讚诪拽砖讛 专讘 诇砖诪讜讗诇 讘住诪讜讱 诪讘专讬讬转讗 讚专讗讛 注讚讬诐 砖诪诪砖诪砖讬谉 讜讘讗讬诐 讗祝 注"讙 讚专砖讘"讗 拽讗讬 讻讜讜转讬讛 讚砖诪讜讗诇 讜爪"诇 讚拽讜砖讬转 专讘 讛讬转讛 讚诪诇转讗 讚砖诪讜讗诇 讗转讬讗 讻转谞讗讬 讜讗"讻 讛讬讛 诇讜 诇讛拽砖讜转 讘驻砖讬讟讜转 诪讘专讬讬转讗 讚砖讻讘专 讛讜讚讬转 讚诪砖诪注 诇讛讚讬讗 讚诪讜讚讛 讘拽谞住 讜讗讞"讻 讘讗讜 注讚讬诐 驻讟讜专 讗注"讻 讚诪驻砖讟讗 讚讘专讬讬转讗 诇拽"诪 讜讛讬讬谞讜 讻诪"砖 讜注讬讬谉 注讜讚 讘住诪讜讱:


砖诐 讗诪专 专讘讗 拽驻讞转讬谞讛讜 诇住讘讬 讚讘讬 专讘 讜讻讜' 讜拽讗诪专 诇讬讛 专"讞 诇专"讛 讜诇讗 拽讗 诪砖谞讬. 讻讗谉 谞诪讬 讬砖 诇讚拽讚拽 讗诪讗讬 诇讗 诪讬讬转讬 专讘讗 专讗讬讛 诪讙讜祝 讛讘专讬讬转讗 讚拽转谞讬 诇注讬诇 砖讻讘专 讛讜讚讬转 诪砖诪注 砖讗讬谞讜 诪讜注讬诇 注讜讚 砖讜诐 注讚讜转 讻讚诪砖诪注 诇注讬诇 讘讙诪专讗 讘驻砖讬讟讜转. 讜讗"讻 诪讜讻讞 讚讗祝 注诇 讙讘 讚专"讙 驻讜讟专 注爪诪讜 诪讻诇讜诐 讛讜讬 讗驻"讛 驻讟讜专 诪砖讜诐 诪讜讚讛 讘拽谞住. 讜诇驻诪"砖 讘住诪讜讱 讚诪驻砖讟讗 讚讘专讬讬转讗 诇讗 诪砖诪注 讻诇诇 砖讗讬谞讜 诪讜注讬诇 注讜讚 砖讜诐 注讚讜转 讜拽讜砖讬转 讛讙诪专讗 讚诇注讬诇 讬转驻专砖 讚讜拽讗 诇诪讗讬 讚诪住讬拽 讚讞讜抓 诇讘"讚 讛讜讬 讗"讻 诇讗 讛讜讬 诪爪讬 诇讗转讜讬讬 讛讻讗 砖讜诐 专讗讬讛 讗诇讗 诪诪讗讬 讚诇讗 诪砖谞讬 专"讛 讚诇注讜诇诐 讘驻谞讬 讘"讚 讛讜讬 讜讗驻"讛 讞讬讬讘 讗诐 讘讗讜 注讚讬诐 讗讞"讻 讻讬讜谉 讚驻讜讟专 注爪诪讜 诪讻诇讜诐 讛讜讬 讜拽"诇:





驻转讞 注讬谞讬诐

砖诇讗 讘讘"讚 讛讜讛 拽讗讬. 注诪"砖 讛专讘 诪砖讗转 讘谞讬诪讬谉 住讬诪谉 拽"讜 讜诪讛专"专 讬讞讬讗诇 讘讗住谉 讘转砖讜讘讜转讬讜 住讬诪谉 拽讬"讙 讜诪讛专讬诪"讟 讗"讛 住讬诪谉 诪"讙 讜诪"砖 讗谞讻讬 注驻专 讚诇 讘住驻专讬 讛拽讟谉 讘专讻讬 讬讜住祝 讞"诪 住讬诪谉 讙' 讚祝 讬讜"讚:


讗转诪专 诪讜讚讛 讘拽谞住 讜讗讞"讱 讘讗讜 注讚讬诐 讜讻讜'. 讻诇 讛住讜讙讬讗 讜讚讘专讬 讛专讗砖讜谞讬诐 讜讛讗讞专讜谞讬诐 注诪讚转讬 注诇讬讛诐 讗谞讬 讘注谞讬讬 讘住驻专讬 讛拽讟谉 讘专讻讬 讬讜住祝 讬"讚 住讬诪谉 专住"讝 讗讜转 讞"讬 讘住"讚:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讗诪专 专讘 讛诪谞讜谞讗 讻讜'. 讜讻谉 驻住拽 讛专诪讘"诐 (驻"讙 诪讙谞讬讘讛 讛"讟) 讜讝"诇 讻讬爪讚 讛讜讚讛 讘讘讬转 讚讬谉 砖讙谞讘 讜讗讞专 讻讱 讘讗讜 注讚讬诐 砖讙谞讘 驻讟讜专 诪谉 讛讻驻诇 砖讛专讬 讞讬讬讘 注爪诪讜 讘拽专谉 拽讜讚诐 砖讬讘讜讗讜 注讚讬诐. 讗讘诇 讗诐 讗诪专 诇讗 讙谞讘转讬 砖驻讟专 注爪诪讜 诪谉 讛讻诇 讜讘讗讜 注讚讬诐 砖讙谞讘 讜讞讝专 讜讗诪专 讘讘讬转 讚讬谉 讟讘讞转讬 讗讜 诪讻专转讬 讗诐 讘讗讜 注讚讬诐 讗讞"讻 砖讟讘讞 讗讜 诪讻专 诪砖诇诐 转砖诇讜诪讬 讗专讘注讛 讜讞诪砖讛 诇驻讬 砖驻讟专 注爪诪讜 转讞讬诇讛 诪讻诇讜诐 注讚 砖讘讗讜 讛注讚讬诐 注讻"诇. 讜讛拽' 讛诪砖谞讛 诇诪诇讱 讚讚讘专讬 讛专诪讘"诐 住讜转专讬诐 诪砖"讻 讘驻"讟 诪讛诇' 砖讘讜注讜转 (讛"讚) 讚讗驻讬' 讘拽谞住 砖讗讬谉 注诪讜 诪诪讜谉 讗诐 诪讜讚讛 讘讜 讜讗讞"讻 讘讗讜 注讚讬诐 驻讟讜专 讜讗注"驻 砖诇讗 讞讬讬讘 注爪诪讜 讘讻诇讜诐, 讜讝"诇 砖诐 讜讻谉 讛诪砖讘讬注 注讬讚讬 拽谞住 讜讻驻专讜 驻讟讜专讬诐 诪砖讘讜注转 讛注讚讜转 诪驻谞讬 砖讗诐 拽讚诐 讛谞转讘注 讜讛讜讚讛 讘拽谞住 讬驻讟专 诪诇砖诇诐 讜讗注"驻 砖讘讗讜 注讚讬诐 讗讞专 讻谉 讜讛注讬讚讜 讜讻讜' 注讻"诇. 讜讛讬讬谞讜 讘拽谞住 砖讗讬谉 注诪讛 诪诪讜谉 砖讛专讬 讗讞"讻 讻' (讘讛诇' 讛') 讜讝"诇 诪砖讘讬注讻诐 讗谞讬 砖转讘讜讗讜 讜转注讬讚讜 诇讬 砖讬砖 诇讬 讘讬讚 驻诇讜谞讬 转砖诇讜诪讬 讻驻诇 讜转砖诇讜诪讬 讚讜"讛 讜讻驻专讜 讞讬讬讘讬谉 讘砖讘讜注转 讛注讚讜转 诪驻谞讬 讛拽专谉 砖讛讜讗 诪诪讜谉 讜讻讜' 注讻"诇.
讜谞专讗讛 砖讛专诪讘"诐 住讜讘专 砖住讘专转 专讘 讛诪谞讜谞讗 讞诇讛 讚讜拽讗 讘拽谞住 砖讬砖 讘讜 讙诐 诪诪讜谉 讻诪讜 讙谞讬讘讛 讜诇讗 讘拽谞住讜转 砖讗讬谉 讘讛谉 诪诪讜谉 讻诇诇 讻讙讜谉 砖谉 讜注讬谉. 诇专诪讘"诐 讙诐 讛讜讚讗讛 砖讗讬谞讛 诪讞讬讬讘转 诪诪讜谉 砖诪讛 讛讜讚讗讛 讻讙讜谉 讛讜讚讗讛 讘砖谉 讜注讬谉 讜讘讞爪讬 谞讝拽 讗诇讗 砖讗诐 讻驻专 讘讙谞讬讘讛 讛讻驻讬专讛 讘拽专谉 诪驻拽讬注讛 讗转 讛驻讟讜专 砖诇 讛讛讜讚讗讛 讘拽谞住 讚讚讜"讛. 讜讻谉 诪砖诪注 诪诇砖讜谉 讛专诪讘"诐 讘讛诇' 讙谞讬讘讛 讛谞"诇 砖讻转讘 讜讝"诇 诇驻讬 砖驻讟专 注爪诪讜 转讞讬诇讛 诪讻诇讜诐 注讻"诇, 讻诇讜诪专 砖讛讻驻讬专讛 讘诪诪讜谉 讚拽专谉 诪驻拽讬注讛 讗转 驻讟讜专 讛讛讜讚讗讛 讘讚讜"讛. 讗讱 诇驻讬"讝 拽砖讛 诪讗讬 讛拽砖讛 专讘讗 注诇 专讘 讛讜谞讗 砖诇讗 转讬专抓 讗转 拽讜砖讬转 专讘 讞住讚讗 讚砖讗谞讬 讛诪讜讚讛 砖住讬诪讗 讗转 注讬谉 注讘讚讜 砖驻讟专 注爪诪讜 诪讻诇讜诐, 讜讛专讬 诇讻"注 讛讛讜讚讗讛 驻讜讟专转 诪砖讜诐 砖讗讬谞讜 讻讜驻专 讘诪诪讜谉. 讜爪"诇 砖讛专诪讘"诐 住讜讘专 砖诪砖讜"讛 诇讗 讞砖讛 讛讙诪专讗 诇转专抓 讗转 拽讜砖讬讬转 专讘讗 诪砖讜诐 讚专讘 讛诪谞讜谞讗 诪讬讬专讬 专拽 讘讙谞讬讘讛 讜诇讗 讘讛驻诇转 砖谉 讜注讬谉236.
讻转讘 讛专诪讘"谉 讘住驻专 讛讝讻讜转 (住驻"讙 诇诪住' 讻转讜讘讜转 讚祝 讟讜. 讘专讬"祝) 讜讝"诇 讜诪讛 砖讗诪专 注讜讚 讛专讘 讝"诇 (讘讛砖讙讜转 讛专讗讘"讚 砖诐) 砖讗诐 讛讜讚讛 讜讘讗讜 注讚讬诐 拽讬讬"诇 讻诪讗谉 讚讗诪专 诪讜讚讛 讘拽谞住 讜讗讞"讻 讘讗讜 注讚讬诐 驻讟讜专 讜讗讬 转驻住 诪驻拽讬谞谉 诪讬谞讬讛 讜讛讬讻讗 讚转驻住 诪拽诪讬 讛讜讚讗讛 讜讗讞"讻 讛讜讚讛 谞诪讬 诪驻拽讬谞谉 诪讬谞讬讛 诪诪注砖讛 讚专"讙, 讗讬谉 讚讬谞讜 讗诇讗 讘诪讜讚讛 讘拽谞住 砖讬砖 讘讜 诪诪讜谉 讚诇讗 拽讬"诇 诪讜讚讛 讘拽谞住 讜讗讞"讻 讘讗讜 注讚讬诐 驻讟讜专 讗诇讗 讘讗讜诪专 讙谞讘转讬 讜讘讗讜 注讚讬诐 砖讙谞讘 砖讛专讬 讞讬讬讘 注爪诪讜 讘拽专谉 讻讚讗讬转讗 讘诪专讜讘讛 讜讻谉 驻住拽 专讘讬谞讜 (讛专讬"祝) 讘讛诇讻讛 注讻"诇. 谞专讗讛 砖讛专讗讘"讚 住讜讘专 讻讛专诪讘"诐 砖讚讜拽讗 讘讙谞讬讘讛 讗诪专 专讘 讛诪谞讜谞讗 砖讗诐 驻讟专 注爪诪讜 诪讻诇讜诐 讜讘讗讜 注讚讬诐 讗讞"讻 砖讞讬讬讘, 砖讻驻讬专转 讛拽专谉 诪驻拽讬注讛 讗转 讛驻讟讜专 砖诇 诪讜讚讛 讘拽谞住 讜讗讞"讻 讘讗讜 注讚讬诐, 讗讘诇 讘砖讗专 拽谞住讜转 讗驻讬' 诇讗 讞讬讬讘 注爪诪讜 讘讻诇讜诐 讗诐 讘讗讜 注讚讬诐 讗讞"讻 驻讟讜专. 讜讛专诪讘"谉 诪驻专砖 讗转 讛讙诪' 讻驻砖讜讟讛 砖专拽 讛讜讚讗讛 砖诪讞讬讬讘转 诪诪讜谉 谞拽专讗转 讛讜讚讗讛 讗讘诇 讗诐 诇讗 讞讬讬讘 注爪诪讜 诇讗 讛讜讬' 讛讜讚讗讛 - 讜讗诐 讗讞"讻 讘讗讜 注讚讬诐 讞讬讬讘. 讜讻谉 讻转讘 专砖"讬 讘住讜讙讬讬谉 (讚"讛 讘讗讜诪专 讙谞讘转讬) 讜讝"诇 讚讞讬讬讘 注爪诪讜 诇砖诇诐 拽专谉 诪讬讛讗 讘讛讜讚讗讛 讛诇讻讱 讛讜讚讗讛 讙诪讜专讛 讛讬讗 讜讻讜' 注讻"诇. 讜讻诪讜"讻 讻转讘 专砖"讬 (讘讚"讛 砖讛专讬 驻讟专 注爪诪讜 讘讻诇讜诐) 讜讝"诇 讘讛讜讚讗讛 讚讟讘讬讞讛 诇讗 讛讬讛 诪讞讬讬讘 注爪诪讜 讘讻诇讜诐 砖讛讬讛 讬讜讚注 砖讛诪讜讚讛 讘拽谞住 驻讟讜专 讛诇讻讱 诇讗讜 讛讜讚讗讛 讛讬讗 讜诪砖诇诐 讗诐 讘讗讜 注讚讬诐 讜讻讜' 注讻"诇.
讛砖讙转 讛专讗讘"讚 讜住驻专 讛讝讻讜转 诇驻专拽 讗诇讜 谞注专讜转.
讗.
讘住讜祝 讛诇讻讜转 讛专讬"祝 诇驻"讙 讚讻转讜讘讜转 讻转讘 讛专讗讘"讚 讘谞讜讙注 诇讚讬谞讬 拽谞住讜转 讘讝讛"讝 讜讝"诇 讗注"讙 讚诇讗 诪讙讘讬谞谉 诇讛讜 讛讗讬讚谞讗 讗诪讜专 专讘谞谉 讚讛讬讜 诪砖诪转讬谉 诇讬讛 注讚 讚诪驻讬讬住 诇讬讛 诇讘注诇 讚讬谞讬讛 讜讻讜' 讜讗诐 讛讜讚讛 讜讗讞"讻 讘讗讜 注讚讬诐 拽讬讬"诇 讻专讘 讚讗诪专 诪讜讚讛 讘拽谞住 讜讗讞"讻 讘讗讜 注讚讬诐 驻讟讜专 讜讗讬 转驻住 诪驻拽讬谞谉 诪讬谞讬讛 注讻"诇.
讗) 讜讘住驻专 讛讝讻讜转 讛砖讬讙 讛专诪讘"谉 讚讗讬谉 讛讜讚讗讛 驻讜讟专转 讘诪拽讜诐 砖诇讗 讞讬讬讘 注爪诪讜 讘诪诪讜谉. 注讬讬谉 诇诪注诇讛 讘砖讬注讜专讬诐 (注讛. 讘住讜祝 讚"讛 讗诪专 专讘 讛诪谞讜谞讗) 讘讘讬讗讜专 诪讞诇讜拽转诐.
讘) 注讜讚 讛砖讬讙 注诇讬讜 讛专诪讘"谉 讜讝"诇 讚讛讗讬讚谞讗 诇讗 诪砖讻讞转 诇讛 讘诪讜讚讛 讘拽谞住 诪砖讜诐 讚讛讜讚讗讛 讘讘"讚 讘注讬谞谉 讻讜' 讜讻讬讜谉 讚讗谞谉 讛讚讬讜讟讜转 讗谞谉 诇讬讻讗 讛砖转讗 讛讜讚讗讛 讘讘"讚 诇诪讬驻讟专 诪讬谞讬讛 讞讬讜讘讗 讚拽谞住 讚讛讜"诇 讻诪讜讚讛 讘驻谞讬 讘' 讗讜 讘驻谞讬 讙' 讞讜抓 诇讘"讚 讚讻诇 讛讜讚讗讛 砖讗讬谉 讚讬谞讗 诇讞讬讬讘讜 注诇讬讛 讗讬谞讛 驻讜讟专转讜 讻砖讘讗讜 注讚讜转 诇讘住讜祝 讻讜' 注讻"诇.
讜谞专讗讛 讚诇专讗讘"讚 讛讗 讚诪讛谞讬 转驻讬住转 拽谞住 讘讝讛"讝 讛讜讗 注"讬 讛讜专讗转 讘"讚 讚讛讚讬讜讟讜转 讗讞专讬 讛转驻讬住讛, 讻讬 讘讝讛"讝 诇注谞讬谉 转驻讬住讛 拽谞住 砖讜讛 诇诪诪讜谉. 讜诇讻谉 讬砖 讻讞 诇讘讬转 讚讬谉 砖诇 讛讚讬讜讟讜转 讘讝讛"讝 讙诐 诇驻讟讜专 拽谞住 注"讬 讛讜讚讗讛237.
讗讱 注讬讬谉 讘谞诪讜拽讬 讬讜住祝 (诇住讜讙讬讬谉 讻讗谉 讘讘"拽) 砖讛讘讬讗 讗转 砖讬讟转 讛专讗讘"讚 讜驻讬专砖讜 讘讗讜驻谉 讗讞专 讜讝"诇 砖讘讝诪谉 讛讝讛 砖讗讬谉 讚谞讬谉 讚讬谞讬 拽谞住讜转 讜拽讬"诇 讚讗驻"讛 讗讬 转驻住 诇讗 诪驻拽讬谞谉 诪讬谞讬讛 讗诐 拽讚诐 讛诇讛 讜讛讜讚讛 讗注"驻 砖讘讗讜 注讚讬诐 讗讞"讻 讛专讬 讛讜讗 驻讟讜专 讜讗驻讬' 讘讚讘专讬诐 砖驻讟专 注爪诪讜 诪讻诇讜诐 诇驻讬 砖讻砖诐 砖讗讬谉 讚谞讬谉 讚讬谞讬 拽谞住讜转 讘讝讛"讝 讻讱 讗讬谉 诪拽讘诇讬诐 注讚讬诐 讜讛专讬 讝讛 讻诪讜 砖讗讬谉 砖诐 注讚讬诐 注讻"诇. 讚讘专讬讜 讟注讜谞讬诐 讘讬讗讜专.
讜谞专讗讛 讚住讜讘专 砖诇专讗讘"讚 讘讗诪转 讗讬谉 驻讟讜专 讛讜讚讗讛 讘讝讛"讝 讗诇讗 砖讻砖讬砖 讛讜讚讗讛 讗讬谉 讘"讚 诪拽讘诇讬诐 讗转 讛注讚讬诐 讛诪住讬讬注讬诐 诇转讜驻住, 讻讬 讬砖 诇讘"讚 住转讬专讛. 讗诐 讬拽讘诇讜 讗转 讛注讚讬诐 讞讬讬讘讬诐 诇拽讘诇 讙诐 讗转 讛讛讜讚讗讛 讜讗"讻 讞诇 驻讟讜专 诪讜讚讛 讘拽谞住. 诪讗讬讚讱 讗诐 诇讗 讬拽讘诇讜 讗转 讛讛讜讚讗讛 诪砖讜诐 砖讗讬谞诐 讚谞讬诐 讚讬谞讬 拽谞住讜转 讙诐 诇讗 讬拽讘诇讜 讗转 讛注讚讬诐 讛诪住讬讬注讬诐 诇转讜驻住. 讜诇讻谉 诪诪"谞 讛转驻讬住讛 诇讗 诪讛谞讬 讘诪拽讜诐 砖讬砖 讛讜讚讗讛. 讜讗讬诇讜 讘诪拽讜诐 砖讗讬谞讜 诪讜讚讛 讗谞讜 讚谞讬诐 讗转 讛拽谞住 注"讬 讛注讚讬诐 讛诪住讬讬注讬诐 诇转讜驻住238.
讜诇驻讬"讝 拽讜砖讬讬转 讛专诪讘"谉 诪讚讬谉 砖爪专讬讱 诇讞讬讬讘 讗转 注爪诪讜 讘拽专谉 诪转讜专爪转, 讻讬 讚注转 讛专讗讘"讚 讗讬谞讛 砖讞诇 讚讬谉 诪讜讚讛 讘拽谞住 驻讟讜专 讘讝讛"讝, 讗诇讗 砖讘诪拽讜诐 砖讬砖 讛讜讚讗讛 诪转注讜专专转 住转讬专讛 讜驻拽注讛 讛注讚讜转 注诇 讛拽谞住. 讜诇讗 爪专讬讻讬诐 诇讜诪专 讻诪"砖 诇注讬诇 砖讛专讗讘"讚 住讜讘专 讚专讘 讛诪谞讜谞讗 诪讬讬专讬 专拽 讘讙谞讬讘讛.
诇讚注转 讛专诪讘"谉 讛讜讚讗转 讛诪讝讬拽 讘讝讛"讝 讗讬谞讛 驻讜讟专转讜 诪拽谞住 砖讛专讬 讗讬谉 诇谞讜 讘讬"讚 住诪讜讻讬诐 诇驻住讜拽 讚讬谉 驻讟讜专 讜讛驻拽注转 讞讬讜讘. 诪砖讜诐 讻讱 讗诐 讘讗讜 注讚讬诐 讛转驻讬住讛 诪讛谞讬. 讘专诐 讘诪拽讜诐 砖诇讗 讘讗讜 注讚讬诐 讜转驻住 讛谞讬讝拽 注"驻 讛讜讚讗转 讛诪讝讬拽, 讬砖 诪讞诇讜拽转 讛驻讜住拽讬诐 讗诐 转驻讬住转讜 诪讜注讬诇讛 讗讜 诇讗. 讛讟讜专 (讞讜"诪 住讬' 砖诪"讞 讜注讬讬谉 讘住诪"注 住讬' 讗' 讗讜转 讬"讞) 住讜讘专 砖讛讜讚讗转 讛诪讝讬拽 讘讝讛"讝 诪讜注讬诇讛 诇注谞讬谉 转驻讬住讛 砖讗诐 转驻住 讛谞讬讝拽 注"驻 讛讜讚讗转 讛诪讝讬拽 讗讬谉 诪讜爪讬讗讬谉 诪讬讚讬讜. 诪讗讬讚讱 拽爪讜转 讛讞砖谉 (住讬' 讗' 讗讜转 讜') 讜驻讜住拽讬诐 讗讞专讬诐 住讜讘专讬诐 砖讗讬谉 讛讛讜讚讗讛 讻诇讜诐 讜诪讜爪讬讗讬谉 诪讬讚讬 讛转讜驻住.
讘讘讬讗讜专 讛诪讞诇讜拽转 谞专讗讛 砖讛讟讜专 住讜讘专 讻专讗"砖 砖诪注砖讛 讛谞讝拽 诪讞讬讬讘 讗转 砖注讘讜讚讬 讛拽谞住 诪讚讗讜专讬讬转讗 讗诇讗 砖讙诪专 讞讬讜讘讬 讛拽谞住 诇注谞讬谉 讙讘讬讬讛 转诇讜讬 讘讛注诪讚讛 讘讚讬谉. 讜讛讜讗 住讜讘专 砖讞讬讜讘 讛拽谞住 砖讞诇 诪砖注转 诪注砖讛 讛谞讝拽 谞讞砖讘 讻诪诪讜谉 讚注诇诪讗. 讘讛转讗诐 诇讻讱 诪讜注讬诇讛 讘讜 转驻讬住讛 讜讙诐 讞诇 讘讜 讚讬谉 讛讜讚讗转 讘注诇 讚讬谉 讻诪讗讛 注讚讬诐 讚诪讬. 讗讱 讘讝诪谉 砖讬砖 讘讬"讚 住诪讜讻讬诐 讜讛讘注"讚 诪讜讚讛 讘驻谞讬讛诐 讛讘"讚 诪驻拽讬注 讗转 讻诇 讞诇讜转 讛诪诪讜谉 砖讘拽谞住 诪注讬拽专讜. 讜讗讬诇讜 讘讝讛"讝 砖讗讬谉 诇谞讜 讘讬"讚 住诪讜讻讬诐, 讞讬讜讘 讛诪诪讜谉 砖诪砖注转 诪注砖讛 讞诇 讜讗诪专讬' 讛讜讚讗转 讘注"讚 讻诪讗讛 注讚讬诐 讚诪讬. 诪讗讬讚讱 讛驻讜住拽讬诐 讛讗讞专讬诐 谞讜拽讟讬诐 砖讗祝 讘讝讛"讝 讞诇 砖诐 拽谞住 注诇 讛讞讬讜讘, 讜讘拽谞住 讗讬谉 讗讜诪专讬诐 讛讜讚讗转 讘注"讚 讻拽' 注讚讬诐 讚诪讬, 讜讛诪讜讚讛 讗讬谞讜 谞讗诪谉 讻诇诇. 讜注讜讚 讬转讻谉 砖住讜讘专讬诐 砖讚讬谉 转驻讬住转 拽谞住 讘讝讛"讝 讛讜讗 转拽谞讛 诪讚专讘谞谉. 讜诪讗讞专 砖住讜讘专讬诐 砖讞诇 注诇 讛诪诪讜谉 讘讝讛"讝 讞诇讜转 砖诐 拽谞住 诇驻讬讻讱 住讜讘专讬诐 砖讛谞讬讝拽 讬讻讜诇 诇转驻讜住 讗转 讛拽谞住 专拽 讗诐 讛注讬讚讜 注讚讬诐 讜诇讗 注拽讘 讛讜讚讗转 讛诪讝讬拽 - 讜讻讚讬谉 拽谞住讜转 讚注诇诪讗.
讘.
注讜讚 讻转讘 讛专讗讘"讚 讜讝"诇 讜讗讬 转驻住 诪拽诪讬 讛讜讚讗转讜 讜讗讞"讻 讛讜讚讛 诪驻拽讬谞谉 诪讬谞讬讛 讜诇讗 讗诪专讬' 讚转驻讬住讛 诪拽诪讬 讛讜讚讗讛 讻注讚讬诐 讚诪讬讗 诪讚讗"诇 专"讙 诇专' 讬讛讜砖注 讗讬 讗转讛 讬讜讚注 砖讟讘讬 注讘讚讬 讬爪讗 诇讞讬专讜转 讗"诇 专"讬 讗讬谉 讘讚讘专讬讱 讻诇讜诐 砖讻讘专 讛讜讚讬转 讜讛专讬 讟讘讬 讻转讜驻住 诪拽诪讬 讛讜讚讗讛 讛讜讛 砖讛专讬 讙讜驻讜 讗爪诇讜 讛讬讛 讜讗驻讬诇讜 讛讻讬 诇讗 讬爪讗 诇讞讬专讜转 诪驻谞讬 讛讜讚讗转讜 砖诇 专"讙 讗诇诪讗 诇讗讜 讻注讚讬诐 讚诪讬讗 讜诪驻拽讬谞谉 诪讬谞讬讛 注讻"诇.
专"诇 讚住讚"讗 讚诇讬讻讗 讚讬谉 诪讜讚讛 讘拽谞住 驻讟讜专 诇讗讞专 转驻讬住讛 诪讗讞专 砖讛转讜讘注 谞注砖讛 诇诪讜讞讝拽 拽诪"诇 讚诪"诪 讛诪讜讚讛 驻讟讜专.
讙.
讜讝"诇 讛诪砖讱 讛专讗讘"讚: 诪讬讛讜 讛讬讻讗 讚转驻住 拽诪讬 讛讜讚讗讛 讜诇讬讻讗 注讚讬诐 讘转驻讬住转讜 讚讬讻讜诇 诇诪讬诪专 诇讛讚"诪 讜讗转讜 诇讘讬 讚讬谞讗 讜讻驻专 诇讬讛 讗讬讚讱 讘讛讛讜讗 拽谞住讗 讗住转驻拽讗 诇讬 诪讬诇转讗 讗讬 讛讜讬 诪讬讙讜 讻注讚讬诐 讻讚讗诪专讬谞谉 讘注诇诪讗 诪讛 诇讬 诇砖拽专 讻注讚讬诐 讚诪讜, 讜讻讬讜谉 讚讘讛讛讜讗 转驻讬住讛 讗讬讻讗 诪讬讙讜 讛讜讛 诇讬讛 讻注讚讬诐, 讜讗讬诇讜 讗转讜 注讚讬诐 讛讗 诪讞讬讬讘, 讜讛砖转讗 谞诪讬 诪讛 讚转驻住 转驻住 讚诪讛讬诪谞讬谞谉 诇讬讛 讻注讚讬诐, 讗讜"讚 讻讬讜谉 讚讗讬诇讜 讛讜讚讛 驻讟讜专 诇讗 注讚讬祝 诪讬讙讜 诪讛讜讚讗讛 讚讘注诇 讚讬谉 讜讗注"讙 讚讗诪专讬谞谉 诪讛 诇讬 诇砖拽专 讻注讚讬诐 讚诪讜 诇讗 注讚讬祝 诪讛讜讚讗讛 讚谞驻砖讬讛 讚讛讜讚讗转 讘注"讚 讻诪讗讛 注讚讬诐 讜讻诇 讛讬讻讗 讚讛讜讚讗讛 诇讗 诪讛谞讬讗 诪讛 诇讬 诇砖拽专 诇讗 诪讛谞讬讗 讻讬 讛讻讗 注讻"诇. 讜讘讻谉 讛专讗讘"讚 诪住转驻拽 讗诐 诪讬讙讜 诪讜注讬诇 讘拽谞住 讗讜 诇讗. 讜谞专讗讛 讚诪住讜驻拽 讗诐 专拽 讛讜讚讗讛 驻讜讟专转 诪砖讜诐 讙讝讬讛"讻 讚讗讬谞讜 诪专砖讬注 讗转 注爪诪讜 讗讱 砖讗专 讘讬专讜专讬诐 诪讞讬讬讘讬诐 讗讜"讚 讚讙讜诪专讬诐 讚讬谉 拽谞住 专拽 讘砖谞讬 注讚讬诐 讻诪讜 讘讚讬谞讬 谞驻砖讜转 讜讗"讻 诪讬讙讜 诇讗 讬讜注讬诇. 讛爪讚 诇讜诪专 砖诪讙讜 诇讗 讬讜注讬诇 谞专讗讛 砖讛讜讗 讚讬谉 讘讙诪专 讚讬谉 讚讗注"驻 砖讛诪讬讙讜 谞讜转谉 诇讜 谞讗诪谞讜转 诪"诪 讗讬谉 讙讜诪专讬谉 讚讬谉 拽谞住 诇讞讬讬讘讜 讘讘"讚 讗诇讗 注"讬 砖谞讬 注讚讬诐 讜讚讜诪讛 诇讚讬谞讬 谞驻砖讜转 讚讗讬谉 讙讜诪专讬诐 讚讬谞讜 诇诪讬转讛 讘注讚讜转 诪讬讜讞讚转 - 讗' 诪讞诇讜谉 讝讛 讜讗' 诪讞诇讜谉 讝讛 - 讜讗注"驻 砖谞讗诪谞讬诐 讻讚谞"诇 讘砖讬注讜专讬诐239.
讜讻转讘 讛专诪讘"谉 讘住驻专 讛讝讻讜转 讜讝"诇 讜注谞讬谉 住驻拽讜 砖诇 讛专讘 讝"诇 讘转讜驻住 拽谞住 砖诇讗 讘注讚讬诐 讜讛讜讚讛 讛诇讛 讘住讜祝 讻讜' 讗驻讬诇讜 讘诪讜讚讛 讘讘"讚 诪讜诪讞讬谉 讗谞讬 讗讜诪专 砖诇讗 驻讟专讛 讛转讜专讛 讘拽谞住 讗诇讗 砖诇讗 讞讬讬讘 讗讜转讜 诪转讞讬诇讛 注"驻 注爪诪讜 讚讻转讬讘 讗砖专 讬专砖讬注讜谉 讗诇讛讬诐 驻专讟 诇诪专砖讬注 讗转 注爪诪讜, 讗讘诇 讝讛 诇讗 注"驻 注爪诪讜 诪转讞讬讬讘 讗诇讗 诇讝讛 讗谞讜 诪讗诪讬谞讬诐 砖讗诪专 谞转讞讬讬讘 诇讬 拽谞住 讜转驻住转讬 诪砖诇讜 诇转砖诇讜诐 拽谞住 砖诇讬 讛诇讻讱 讬专砖讬注讜谉 讗诇讛讬诐 拽专讬谞谉 讘讬讛 讜诇讗 拽专讬谞谉 讘讬讛 诪专砖讬注 讗转 注爪诪讜 讻诇诇 讚诪讛 讛讜住讬祝 讗讜 讙专注 讘讛讜讚讗讛 砖诇讜 讜讻诇 砖讻谉 讻砖转驻住 诪砖诇讜 诪讟诇讟诇讬谉 讜讘讗 讝讛 诇转讘讜注 讘讚讬谉 诇讛讞讝讬专诐 讜诇驻专讜注 诇讜 拽谞住讜 讘讚诪讬诐 砖讗讬谉 讝讛 诪讜讚讛 讘拽谞住 讗诇讗 讝专讬讝 讜谞砖讻专, 讜讙讚讜诇讛 诪讝讜 讗诪专讜 砖讗谞讬 讛转诐 讚诪讞诪转 讘讬注转讜转讗 讚注讚讬诐 讛讜讗 讚拽讗 诪讜讚讛, 讗诇诪讗 诇讗 驻讟专转讜 转讜专讛 讗诇讗 讘诪讞讬讬讘 注爪诪讜 讜诪讜讚讛 讘拽谞住 砖诇讗 诇爪讜专讱 讗讘诇 讝讛 诇讛谞讗转 注爪诪讜 讛讜讚讛 讜诇讗 诇讛转讞讬讬讘 讘讚讬谉 注讻"诇. 谞专讗讛 讚讛专诪讘"谉 住讜讘专 砖诪讗讞专 砖讘讬"讚 讬讻讜诇讬诐 诇讞讬讬讘讜 注"讬 讛诪讬讙讜 讛讛讜讚讗讛 诇讗讜 讻诇讜诐 讛讬讗 讻讬 专拽 讻砖讘"讚 讝拽讜拽讬诐 诇讛讜讚讗讛 诪讜注讬诇讛 讛讛讜讚讗讛 诇驻讜讟专讜. 讜讗讬诇讜 诇爪讚 住驻拽讜 砖诇 讛专讗讘"讚 专拽 讘讬专讜专 注"讬 注讚讬诐 诪驻拽讬注 讛讜讚讗讛 讚讻讬讜谉 砖讛注讬讚讜 注讚讬诐 讛注讜讘讚讗 诪讘讜专专转 讜讛讛讜讚讗讛 诇讗 诪讜住讬驻讛 讘讬专讜专 讻诇诇, 讜诇驻讬讻讱 讛讜讚讗讛 讗讞专讬 讛讙讚转 注讚讜转 讗讬谞讛 讞诇讛 讜讗讬谞讛 驻讜讟专转. 讗讘诇 讛讜讚讗讛 讗讞专讬 诪讬讙讜 诪讜住讬驻讛 讘讬专讜专 讚讛讜讚讗转 讘注"讚 注诇 讛讘讬专讜专 讚诪讬讙讜 讜诇驻讬讻讱 讛讛讜讚讗讛 讞诇讛 讜讘讚讬谉 讛讜讗 砖转讜注讬诇 诇驻讜讟专讜.
专砖"讬 讚"讛 讛讜讚讗讛 讚讟讘讬讞讛. 讝"诇 讜诪讛 讚诪讞讬讬讘 讘拽专谉 讜讻驻诇 诪砖讜诐 注讚讜转 讛讗讞专讜谞讬诐 讛讬讗 讜诇讗讜 诪砖讜诐 讛讜讚讗转讜 注讻"诇. 爪"注 砖讛专讬 讗注"驻 砖讛讜讚讛 诪讞诪转 讘讬注转讜转讗 讚注讚讬诐 诪"诪 讛讜讚讗转讜 讞讬讬讘讛 讗讜转讜 讘拽专谉, 讜讗"讻 诇诪讛 讻转讘 专砖"讬 砖讛讞讬讜讘 诇砖诇诐 讗转 讛拽专谉 讛讜讗 诪讞诪转 注讚讜转 讛讗讞专讜谞讬诐. 讜讗讜诇讬 讚讻讜讜谞转 专砖"讬 讚讗讛"谞 讞讬讬讘 诇砖诇诐 讗转 讛拽专谉 诪讞诪转 砖讛讜讚讛 讘讙谞讬讘讛 讗诇讗 砖住讜讘专 砖讗讬谉 讛讛转讞讬讬讘讜转 砖诇讜 讘拽专谉 讻砖讛讜讚讛 讘讜 砖讬讬讱 诇讞讬讜讘 讚讜"讛, 讻讬 讛讙谞讬讘讛 讜讛讟讘讬讞讛 讜诪讻讬专讛 诪讛讜讜讬诐 砖谞讬 诪注砖讬诐 讜诪讞讬讬讘讬诐 砖讜谞讬诐, 讜诪讛 砖讛讜讚讛 讘拽专谉 讚讙谞讬讘讛 诇讗 谞讞砖讘 讻诪讬 砖讞讬讬讘 讗转 注爪诪讜 讘拽专谉 讘谞讜讙注 诇讟讘讬讞讛 讜诪讻讬专讛 讜诇讚讬谉 诪讜讚讛 讘拽谞住 驻讟讜专 诪讚讜"讛. 讗诇讗 砖讘讚专讱 讻诇诇 讻砖诪讜讚讛 讙谞讘 讘拽专谉, 砖诇讗 诪讞诪转 讘讬注转讜转讗 讚注讚讬诐, 讛讛讜讚讗讛 驻讜讟专转讜 诪讻驻诇 讻讬 讞讬讜讘 拽专谉 讜讞讬讜讘 讻驻诇 讘讗讬诐 诪讗讜转讜 诪注砖讛 诪讞讬讬讘 砖诇 讙谞讬讘讛, 讜诪诪讬诇讗 驻讟讜专 诪讚讜"讛, 讚讚讜"讛 讗诪专 专讞诪谞讗 讜诇讗 讙讜"讚. 讗讘诇 讻讗谉 讛讛讜讚讗讛 诇讗 驻讟专转讜 诪讻驻诇 诪讻讬讜谉 讚讛讜讚讛 诪讞诪转 讘讬注转讜转讗 讚注讚讬诐, 讜诇讻谉 讞讬讬讘 讘讚讜"讛 讻讬 诇讗 讞讬讬讘 注爪诪讜 讘讻诇讜诐 讻砖讛讜讚讛 讘讟讘讬讞讛 讜诪讻讬专讛, 讜讛讛讜讚讗讛 讘拽专谉 讗讬谞讛 砖讬讬讱 诇讚讬谉 诇讚讜"讛.
讜讛谞讛 讛住讘专谞讜 诇注讬诇 讚讗诇讬讘讗 讚讛专诪讘"诐 讜讛专讗讘"讚 讛讚讬谉 砖爪专讬讱 讛诪讜讚讛 讘拽谞住 诇讞讬讬讘 讗转 注爪诪讜 讘诪诪讜谉 专"诇 砖讗诐 讛讙谞讘 讻驻专 讘拽专谉 讚讙谞讬讘讛 讘"讚 诪驻拽讬注 讗转 讛驻讟讜专 砖诇 诪讜讚讛 讘拽谞住 讘讻驻诇 讜讘讚讜"讛. 讜诇讻讗讜专讛 拽砖讛 诇驻讬 诪讛 砖讘讗专谞讜 讘专砖"讬 砖讗讬谉 砖讬讬讻讜转 讘讬谉 拽专谉 讚讙谞讬讘讛 诇讞讬讜讘 讚讜"讛 讚讟讘讬讞讛 讜诪讻讬专讛, 讗讬讱 讗诇讬讘讗 讚讛专诪讘"诐 讙讜专诪转 讛讻驻讬专讛 讘拽专谉 讛驻拽注转 讛驻讟讜专 砖诇 讛讛讜讚讗讛 讘讟讘讬讞讛 讜诪讻讬专讛, 讛专讬 讻讚诪讘讜讗专 讛讙谞讬讘讛 讜讛讟讘讬讞讛 讜诪讻讬专讛 诪讛讜讜讬诐 砖谞讬 诪讞讬讬讘讬诐 砖讜谞讬诐.
讜谞专讗讛 讗诇讬讘讗 讚讛专诪讘"诐 砖讘谞讜讙注 诇讻驻讬专讛 讬砖 讗诪谞诐 爪讬专讜祝 讘讬谉 讛讙谞讬讘讛 讜讘讬谉 讛讟讘讬讞讛 讜诪讻讬专讛, 讻讬 讘诇讬 讛讙谞讬讘讛 讗讬谉 讛讟讘讬讞讛 讜讛诪讻讬专讛 诪讞讬讬讘讜转. 讜诇驻讬讻讱 住讜讘专 讛专诪讘"诐 砖讗诐 讻驻专 讘诪讞讬讬讘 砖诇 讙谞讬讘讛 驻拽注 讻诇 讞诇讜转 讛驻讟讜专 砖诇 诪讜讚讛 讘拽谞住 讗祝 诪讛讛讜讚讗讛 讚讟讘讬讞讛 讜诪讻讬专讛. 诪讗讬讚讱 专砖"讬 住讜讘专 砖讛讜讚讗转 拽谞住 爪"诇 讛讜讚讗讛 讛诪讞讬讬讘转 诪诪讜谉 砖讗诐 讗讬谞讛 诪讞讬讬讘转 诪诪讜谉 诇讗讜 讛讜讚讗讛 讙诪讜专讛 讛讬讗. 讜诪砖讜诐 讻讱 讻讚讬 砖转讞砖讘 讛讛讜讚讗讛 讘讟讘讬讞讛 讜诪讻讬专讛 诇讛讜讚讗讛 讙诪讜专讛 爪专讬讱 砖讬讞讬讬讘 讗转 注爪诪讜 讘拽专谉 讚讟讘讬讞讛 讜诪讻讬专讛 注爪诪谉, 讜讛讞讬讜讘 砖讛转讞讬讬讘 注爪诪讜 讘拽专谉 讛讙谞讬讘讛 诇讗 诪讛谞讬, 讻讬 注爪诐 讛讛讜讚讗讛 讚讟讘讬讞讛 讜诪讻讬专讛 诇讗 讛讬转讛 讛讜讚讗讛 讙诪讜专讛.
讙诪'. 讛"诪 讛讬讻讗 讚诇讗 讬讚注讬 讘讗讬讝讛 讬讜诐 讘讗讬讝讛 砖注讛 讚诇讬讻讗 诇注讚讜转 讻诇诇 讗讘诇 讛讻讗 住讬讜注讬 讛讜讗 讚拽讗 诪住讬讬注讬 诇讬讛. 注讬讬谉 讘专砖"讬 (讚"讛 讛讬讻讗) 讜讝"诇 讛讬讻讗 讚讗诪专讬 诇讗 讬讚注讬谞谉 讘讗讬讝讛 讬讜诐 讘讗讬讝讛 砖注讛 讚讗讬讻讗 诇诪讬诪专 讚诇讛讻讬 注讘讚讬 讚诪住转驻讬 讚诇讗 诇讬转讜 住讛讚讬 讚诇讝诪讬谞讛讜 讜讛诇讗 讘讗讜转讛 砖注讛 注诪谞讜 讛讬讬转诐 讜注讚讬诐 砖拽专谞讬诐 讛诐 注讻"诇. 专砖"讬 住讜讘专 砖驻住讜诇 注讚讜转 砖讗讗讬"诇 讛讜讗 诪砖讜诐 讞砖砖 诪砖拽专 讜讝讛 诇讗 砖讬讬讱 讻讗谉 讻砖讛讜讚讗转 讘注诇 讚讬谉 诪住讬讬注转诐.
讜注讬讬谉 讘专砖"讬 住谞讛讚专讬谉 (注讞. 住讚"讛 诇驻讬) 讜讝"诇 讜诇专讘讗 讻讬讜谉 讚注讚讜转 讝讜诪诪讬谉 讞讬讚讜砖 讛讜讗 讗注"讙 讚讛讜讬 注讚讜转 砖讗讬 讗转讛 讬讻讜诇 诇讛讝讬诪讛 诪拽讟诇讬 注讻"诇. 专砖"讬 诪驻专砖 讗转 砖讬讟转 专讘讗 砖诐 砖注讚讜转 讛诪讝讬诪讬诐 砖诇 讛讝诪讛 诇讗 爪专讬讻讛 诇讛讬讜转 注讚讜转 砖讗转讛 讬讻讜诇 诇讛讝讬诪讛 诪讻讬讜谉 讚讻诇 谞讗诪谞讜转诐 诇讛讝讬诐 讞讬讚讜砖 讛讜讗. 讜谞专讗讛 讚专砖"讬 诇砖讬讟转讜 讘住讜讙讬讬谉 讚讬住讜讚 讛驻住讜诇 讘注讚讜转 砖讗讗讬"诇 讛讜讗 讞砖砖 诪砖拽专 讜讞住专讜谉 谞讗诪谞讜转, 讜诇讻谉 讻讬讜谉 砖讻诇 谞讗诪谞讜转 讛诪讝讬诪讬诐 讛讜讬' 讞讬讚讜砖 诇讗 爪专讬讻讬诐 注讚讜转 砖讗转讛 讬讻讜诇 诇讛讝讬诪讛. 诪讗讬讚讱 讗讬诇讜 讛讬讛 驻住讜诇 注讚讜转 砖讗讗讬"诇 讞诇讜转 驻住讜诇 讘驻谞"注, 讛讬讛 讘讚讬谉 砖讬讞讜诇 讙诐 讘讛讝诪讛 讻诪讜 砖讗专 讚讬谞讬 驻住讜诇讬 注讚讜转 砖讞诇讬诐 讘讛讝诪讛.
讗诇讬讘讗 讚专砖"讬 住讜诪讻讜住 住讜讘专 砖讻砖专讬诐 讻讬 讗讬谉 讻讗谉 讞砖砖 砖拽专 讘注爪诐 讛讙讚转诐. 讜诪砖诪注 诪专砖"讬 砖专讘谞谉 住讜讘专讬诐 讚讛讜"诇 注讚讜转 砖讗讗讬"诇 讚诪讻讬讜谉 砖讛讜讚讗转 讘注"讚 诪住讬讬注转诐 诇讗 讞诇讛 讛讝诪讛 讻诇诇, 砖讻转讘 (讘讚"讛 专讘谞谉 讻讜') 讜讝"诇 讚讛谞讬 住讛讚讬 讘转专讗讬 讗讬谞谉 注讚讬诐 讚讗讬谞讱 讬讻讜诇 诇讛讝讬诪诐 讜诇拽讬讬诐 讘注讚讜转 讝讜 讚讬谉 讛讝诪讛 砖讛专讬 讛讜讗 讛讜讚讛 转讞讬诇讛 讘驻谞讬讛诐 讙谞讘 讜注诇 驻讬讜 讘讗讜 诇讛注讬讚 注讻"诇. 讜爪"注 砖讛专讬 诪讛 砖讛讜讚讗转 讘注"讚 诪住讬讬注转谉 讛讜讗 专拽 诇注谞讬谉 砖诇讗 讬砖诇诪讜 诇讜 转砖诇讜诪讬 讻讗砖专 讝诪诐 讜讝讛讜 驻讟讜专 讘拽讬讜诐 讛讛讝诪讛. 讗讘诇 诇注谞讬谉 砖诇讗 转讬讘讟诇 注讚讜转诐 诪讞诪转 讛讝诪讛 诇讻讗讜专讛 讗讬谉 讛讜讚讗转 讘注"讚 诪讜注讬诇讛. 讜讗"讻 砖讜讘 讛讜"诇 注讚讜转 砖讗转讛 讬讻讜诇 诇讛讝讬诪讛 砖讛专讬 讛注讚讬诐 谞讬转谞讬诐 诇讛讝诪转 注讚讜转诐 讜诇讘讬讟讜诇 谞讗诪谞讜转诐.
讜讬"诇 砖专砖"讬 住讜讘专 砖注"讬 讛讜讚讗转 讘注诇 讚讬谉 讬砖 诇注讚讬诐 谞讗诪谞讜转 讙诪讜专讛 讜讗"讗 诇讛讝讬诪诐 讻诇诇240.
讜讬注讜讬讬谉 讘砖讬讟讛 诪拽讜讘爪转 讘砖诐 讛专讗"砖241 讜讝"诇 讚诇注谞讬谉 诪诪讜谉 谞讬讞讗 讚讗"讗 诇讛讝讬诪诐 讚讛讜讚讗转 讘注诇 讚讬谉 讻拽' 注讚讬诐 讚诪讬 讗讘诇 诇注谞讬谉 诪诇拽讜转 讗讬谉 讛讜讚讗转讜 诪讜注诇转 讻讬讜谉 砖讛注讬讚讜 砖拽专, 讜诇讗 讚诪讬 诇注讚讜转 讘谉 讙专讜砖讛 讚诪讬拽专讬 注讚讜转 砖讗转讛 讬讻讜诇 诇讛讝讬诪讛 讻讬讜谉 讚诇拽讜 讚砖讗谞讬 讛转诐 讚诪专讘讬谞谉 诪诇拽讜转 讚讬讚讛讜 诪讜讛讬讛 讗诐 讘谉 讛讻讜转 讜诪住转讘专 诇讗讜拽诪讬 拽专讗 讛讬讻讗 讚诇讗 讗驻砖专 诇拽讬讜诪讬 讻讗砖专 讝诪诐 诇注讜诇诐, 讗讘诇 注讚讜转 讚讙谞讬讘讛 讚讗诇诪诇讗 讛讜讚讗转讜 讗驻砖专 诇拽讬讜诪讬 讻讗砖专 讝诪诐 诇讗 诪讜拽诪讬谞谉 拽专讗 讚讜讛讬讛 讗诐 讘谉 诇讜诪专 讚诪讬拽专讬 注讚讜转 讚讘注讬拽专 注讚讜转 讚讙谞讬讘讛 讗驻砖专 诇拽讬讬诐 讻讗砖专 讝诪诐 注讻"诇. 讛专讗"砖 讞讜诇拽 注诇 专砖"讬 讜住讜讘专 砖讛讜讚讗转 讘注"讚 诪讜注讬诇讛 专拽 诇驻讟讜专 讗转 讛注讚讬诐 诪诇砖诇诐, 讗讘诇 注讬拽专 注讚讜转诐 诪讜讝诪转 讜讘讟诇讛, 讜诇讜拽讬谉 诪砖讜诐 诇讗 转注谞讛 讘专注讱 注讚 砖拽专. 讗讱 诪讗讞专 砖诇讗 诪砖诇诪讬诐 讜讞住专 拽讬讜诐 讛讝诪讛 讚转砖诇讜诪讬谉 诪拽专讬 注讚讜转 砖讗讬 讗转讛 讬讻讜诇 诇讛讝讬诪讛, 讜讗讬谉 讛诪诇拽讜转 拽讬讜诐 讛讝诪讛 讻讬 诇讜拽讬诐 诪砖讜诐 讛诇讗讜 讚诇讗 转注谞讛 讜诇讗 诪砖讜诐 讻讗砖专 讝诪诐242. 讜砖讗谞讬 讻讗谉 诪注讚讜转 讘谉 讙专讜砖讛 讜讘谉 讞诇讜爪讛 讚讞砖讘讬谞谉 诇诪诇拽讜转 拽讬讜诐 讛讝诪讛 讻讬 讘讘"讙 讜讘"讞 讗"讗 诇拽讬讬诐 讻讗砖专 讝诪诐 讻驻砖讜讟讜 讻诇诇 讜诇驻讬' 注讜谞砖 讛讝诪讛 诪拽讜讬诪转 讘诪诇拽讜转. 讜讗讬诇讜 讘讙谞讬讘讛 砖讬砖 讗驻砖专讜转 砖诇 讻讗砖专 讝诪诐 讻驻砖讜讟讜 讘转砖诇讜诪讬谉 诪诪砖 诇讗 讗诪专讬' 砖诪诇拽讜转 诪讛讜讛 拽讬讜诐 讛讝诪讛.
讜谞专讗讛 讗诇讬讘讗 讚讛专讗"砖 讚讘讝讛 讞诇讜拽讬诐 专讘谞谉 讜住讜诪讻讜住. 讗诇讬讘讗 讚专讘谞谉 讛注讚讬诐 爪专讬讻讬诐 诇讛讬讜转 讘谞讬 拽讬讜诐 讻讗砖专 讝诪诐 讜诇讻谉 讻讗谉 讚讞住专 拽讬讜诐 注讜谞砖 讛讝诪讛 讛讜"诇 注讚讜转 砖讗讗讬"诇. 讜讗讬诇讜 诇住讜诪讻讜住 诪讗讞专 砖注讚讜转诐 谞讬转谞转 诇讘讬讟讜诇 注"讬 讛讝诪讛 讛讜"诇 注讚讜转 砖讗转讛 讬讻讜诇 诇讛讝讬诪讛 讜讗注"驻 砖讞住专 拽讬讜诐 注讜谞砖 讻讗砖专 讝诪诐.
讜爪"注, 讚讛谞讛 讘诪住' 住谞讛讚专讬谉 (讚祝 注讞.) 讗讬转讗 砖讟专驻讛 砖讛专讙 讗转 讛谞驻砖 驻讟讜专 讚讛讜"诇 注讚讜转 砖讗讗讬"诇. 讜讛专讬 砖诐 讬砖 讗驻砖专讜转 诇讛讝讬诐 讗转 注爪诐 讛注讚讜转 讜诇讘讟诇讛 讗诇讗 砖讗"讗 诇拽讬讬诐 讘注讚讬诐 注讜谞砖 讛讝诪讛 讚讛讬讬谞讜 诪讬转讛 诪讗讞专 砖讛讛讜专讙 讗转 讛讟专驻讛 驻讟讜专. 讜讞讝讬谞谉 砖讙诐 讞住专讜谉 拽讬讜诐 注讜谞砖 讛讝诪讛 诪砖讜讜讛 讗转 讛注讚讜转 诇讗讬 讗驻砖专 诇讛讝讬诪讛.
讜谞专讗讛 讚讛谞讛 讻转讘 讛专诪讘"诐 (驻"讘 诪讛诇' 专讜爪讞 讛诇"讟) 讜讝"诇 讗讚诐 讟专驻讛 砖讛专讙 讗转 讛谞驻砖 讻讜' 讘驻谞讬 注讚讬诐 驻讟讜专 砖诪讗 讬讝讜诪讜 讜讗诐 讛讜讝诪讜 讗讬谞谉 谞讛专讙讬谉 砖讛专讬 诇讗 讝诪诪讜 讗诇讗 诇讛专讜讙 讟专驻讛 讜讻诇 注讚讜转 砖讗讬谞讛 专讗讜讬 诇讛讝诪讛 讗讬谞讛 注讚讜转 讘讚讬谞讬 谞驻砖讜转 注讻"诇. 讜诪砖诪注讜转 住讜祝 讚讘专讬讜 砖讘讚讬谞讬 诪诪讜谞讜转 讻讛"讙 讻砖专243. 讬讜爪讗 砖讛专诪讘"诐 驻讜住拽 讻住讜诪讻讜住 砖讘讚讬谞讬 诪诪讜谞讜转 讗"爪 讗驻砖专讜转 砖诇 拽讬讜诐 讛讝诪讛 讗诇讗 讗驻砖专讜转 砖诇 讞诇讜转 讛讝诪讛 讛诪讘讟诇转 讗转 注爪诐 讛注讚讜转. 诪讗讬讚讱 讘讚讬谞讬 谞驻砖讜转 爪专讬讻讬诐 讙诐 讗驻砖专讜转 砖诇 拽讬讜诐 注讜谞砖 讛讝诪讛. 讜诪住转讘专 砖讛讜讗 诪讚讬谉 讜讛爪讬诇讜 讛注讚讛. 讜谞专讗讛 讚讗诇讬讘讗 讚讛专诪讘"诐 讬砖 砖谞讬 讚讬谞讬诐 讘讛讝诪讛: 讗) 讻砖讙讜祝 讛注讚讜转 讗讬谞讛 讘转 讛讝诪讛 讜讻讙讜谉 讻砖讞住专讛 讚专讬砖讛 讜讞拽讬专讛. 讘讻讛"讙 讞诇 驻住讜诇 注讚讜转 讘讬谉 讘讚"谞 讜讘讬谉 讘讚"诪 讚砖讜讜讬诐 讘注爪诐 讞诇讜转 注讚讜转诐 诪讚讗讜专讬讬转讗, 讜讗讞讚 讚讬谞讬 诪诪讜谞讜转 讜讗讞讚 讚讬谞讬 谞驻砖讜转 讘讚专讬砖讛 讜讞拽讬专讛 砖谞讗' 诪砖驻讟 讗讞讚 讬讛讬讛 诇讻诐 (专诪讘"诐 驻"讙 诪讛诇' 注讚讜转 讛诇"讗). 讘) 讻砖诇讬讻讗 拽讬讜诐 注讜谞砖 讛讝诪讛. 讻讗谉 注爪诐 讛注讚讜转 讻砖专讛 讗诇讗 砖讛诇讻讛 讛讬讗 讘讙诪专 讛讚讬谉 讚谞驻砖讜转 砖讗讬谉 讘"讚 讙讜诪专讬诐 讚讬谞讬 谞驻砖讜转 讘诪拽讜诐 讚诇讬讻讗 讗驻砖专讜转 砖诇 拽讬讜诐 讛讝诪讛, 讜讛讜讗 诪讚讬谉 讜讛爪讬诇讜 讛注讚讛.
讜注讜讚 谞专讗讛 诇讛爪讬注 诪讛诇讱 讗讞专 讘专诪讘"诐 砖讬转讻谉 诇驻专砖 讗转 诇砖讜谉 讛专诪讘"诐 讻驻砖讜讟讜 砖住讜讘专 砖讚讬谉 注砖讗讗讬"诇 讞诇 专拽 讘讚"谞 讜诇讗 讘讚"诪. 讗诇讗 讚拽砖讛 注"讝 诪讙诪' 住谞讛讚专讬谉 (讚祝 诪讗:) 讜讝"诇 诪"砖 讞拽讬专讜转 讜诪"砖 讘讚讬拽讜转 讗"诇 讛讻讬 讛砖转讗 讘讞拽讬专讜转 讗诪专 讗讞讚 讗讬谞讬 讬讜讚注 注讚讜转谉 讘讟讬诇讛 讚讛讜"诇 注讚讜转 砖讗讗讬"诇 讘讚讬拽讜转 讗诪专 讗' 诪讛谉 讗讬谞讬 讬讜讚注 注讚讜转谉 拽讬讬诪转 注讚讜转 砖讗转讛 讬讻讜诇 诇讛讝讬诪讛 讛讜讗 注讻"诇. 讜诇讻讗讜专讛 诪讘讜讗专 诪讛讙诪专讗 砖讚讬谉 讛讞拽讬专讜转 讬住讜讚讜 讘讚讬谉 注讚讜转 砖讗转讛 讬讻讜诇 诇讛讝讬诪讛. 讜讗讬转讗 谞诪讬 砖诐 (讚祝 诇:) 砖注讚讜转 讛诪讜讻讞砖转 讘讞拽讬专讜转 驻住讜诇讛 讘讚"诪. 讜讛专诪讘"诐 讛讘讬讗 讛诇讻讛 讝讜 讘驻"讙 诪讛诇' 诪讛诇' 注讚讜转 (讛诇"讙) 讜讝"诇 讗注"驻 砖讗讬谉 讚讬谞讬 诪诪讜谞讜转 爪专讬讻讬谉 讚专讬砖讛 讜讞拽讬专讛 讗诐 讛讻讞讬砖讜 讛注讚讬诐 讝讛 讗转 讝讛 讘讚专讬砖讜转 讗讜 讘讞拽讬专讜转 注讚讜转谉 讘讟诇讛 讻讜' 注讻"诇, 讜诪砖诪注 砖住讜讘专 砖讬砖 讚讬谉 注讚讜转 砖讗转讛 讬讻讜诇 诇讛讝讬诪讛 讙诐 讘讚讬谞讬 诪诪讜谞讜转, 讜爪"注 砖讛专讬 讝讛 住讜转专 诇讚讘专讬 讛专诪讘"诐 讘讛诇' 专讜爪讞 讛谞"诇.
讜谞专讗讛 砖讬砖 诇讬讬砖讘 讗转 讛住转讬专讛 注驻"讬 诪讛诇讱 讛讙专"讞 讝爪"诇 讘讙诪' 住谞讛讚专讬谉 (讚祝 诪讗:), 砖讘讬讗专 砖讛讻讞砖讛 讘讞拽讬专讜转 驻住讜诇讛 讘讚"诪 诇讗 诪砖讜诐 砖爪专讬讻讬谉 注讚讜转 砖讗转讛 讬讻讜诇 诇讛讝讬诪讛 讗诇讗 诪砖讜诐 砖讛讞拽讬专讜转 诪讛讜讜转 讞诇拽 诪讙讜祝 讛注讚讜转 讜讻砖讙讜祝 讛注讚讜转 诪讜讻讞砖转 讛注讚讜转 讘讟诇讛. 讜诪讛 砖讘讗专讛 讛讙诪' 砖讚讬谉 讞拽讬专讜转 砖讬讬讱 诇注讚讜转 砖讗讗讬"诇 讻讜讜谞转讛 专拽 诇讛讘讬讗 住讬诪谉 讜专讗讬讬讛 砖注讚讜转 讛讝诪谉 讜讛诪拽讜诐 诪讙讜驻讛 砖诇 讛注讚讜转 砖讛专讬 诪讞诪转讛 讞诇 讚讬谉 讛讝诪讛 讘讚讬谞讬 谞驻砖讜转. 讜诪砖讜诐 讚讞拽讬专讜转 诪讙讜祝 讛注讚讜转 诇驻讬讻讱 "讗讬谞讬 讬讜讚注" 讘讞拽讬专讜转 驻住讜诇. 诪砖讗"讻 讘讘讚讬拽讜转, 诪讝讛 砖讞诇讜转 讛讝诪讛 讗讬谞讛 转诇讜讬' 讘讘讚讬拽讜转 住讬诪谉 讛讜讗 砖讛讘讚讬拽讜转 讗讬谞谉 诪讙讜祝 讜注讬拽专 讞驻爪讗 砖诇 讛注讚讜转, 讜诪砖讜诐 讻讱 "讗讬谞讬 讬讜讚注" 讘讘讚讬拽讜转 讻砖专. 讜诇驻讬"讝 讗讬谉 住转讬专讛 讘专诪讘"诐, 讻讬 讛讚讬谉 讚爪专讬讻讬诐 注讚讜转 砖讗转讛 讬讻讜诇 诇讛讝讬诪讛 讘讗诪转 讛讜讬 讚讬谉 砖讞诇 专拽 讘讚"谞 讘诇讘讚, 讜讛讗 讚谞驻住诇讬诐 讘讚"诪 注"讬 讚讜"讞 讛讜讗 诪驻谞讬 砖讞住专 讘讙讜祝 讛注讚讜转.
讛专诪讘"诐 驻住拽 讻住讜诪讻讜住 讜诪驻专砖 讗转 诇砖讜谉 讛讙诪专讗 讜讝"诇 讛"诪 讛讬讻讗 讚诇讗 讬讚注讬 讘讗讬讝讛 讬讜诐 讘讗讬讝讛 砖注讛 讚诇讬讻讗 诇注讚讜转 讻诇诇 讻讜' 注讻"诇, 专"诇 讚注讚讜转 讛讝诪谉 讜讛诪拽讜诐 诪讛讜讜讛 注讬拽专 讛注讚讜转, 讜讻砖讞住专讬诐 讝诪谉 讜诪拽讜诐 讗讬谉 讻讗谉 讞驻爪讗 砖诇 注讚讜转 讻诇诇 讜驻住讜诇 - 讙诐 讘讚讬谞讬 诪诪讜谞讜转244.
236 讜讻"讻 讛诪讗讬专讬 诇住讜讙讬讬谉 讝"诇 讜讬砖 讞讜诇拽讬谉 讘讝讜 砖诇讗 诇讜诪专 诇讟注诐 讝讛 讗诇讗 讘讙谞讬讘讛, 讜诇诪讚讜讛 诪诪讛 砖诇讗 讛砖讬讘讜 讻谉 讘诪讛 砖讛拽砖讛 注诇 专讘 诪诪注砖讛 讛谞讝讻专 讘专讘谉 讙诪诇讬讗诇 讘诪讛 砖讘讗 讘住讜讙讬讗 讝讜 讜讻谉 诪诪讛 砖驻住拽谞讜 讻谉 讘驻专拽 专讗砖讜谉 讘注谞讬谉 驻诇讙讗 谞讝拽讗 (诇注讬诇 讬讚 讘) 注讻"诇.
237 讜诇讻讗讜专讛 住讘专转 讛专诪讘"谉 讚讙诐 诇注谞讬谉 转驻讬住讛 讘讝讛"讝 讗讬谉 讻讞 诇讘"讚 注爪诪讜 诇讛讻专讬注 讜诇讛讜专讜转 讗诇讗 砖讗诐 转驻住 诇讗 诪驻拽讬谞谉 诪讬谞讬讛. 讜诪住转讘专 砖诇专诪讘"谉 转驻讬住讛 诪讛谞讬 诪讚讬谉 注讘讬讚 讗讬谞砖 讚讬谞讗 诇谞驻砖讬讛 - 注讬讬谉 讘专讗"砖 住驻"拽. 讜注讜讚 讬转讻谉 砖讛专诪讘"谉 诇砖讬讟转讜 讘专讬砖 住驻专 讛讝讻讜转 砖住讜讘专 讻讙讗讜谞讬诐 讚讘讝讛"讝 诇讗 诪砖诪转讬谞谉 诇讬讛 砖讬砖诇诐 拽谞住 讚讗讬谉 诇谞讜 讻讞 讘"讚 讻诇诇 诇讛讻专讬讞讜, 砖诇讗 讻专讗讘"讚 讛住讜讘专 砖讘讝讛"讝 讘"讚 诪砖诪转讬谉 诇讬讛 注讚 砖讬砖诇诐.
238 讬诇"注 讛讗诐 讛住转讬专讛 讛讝讗转 诪讜谞注转 讗转 讛讚讬讜谉 讘讘"讚 注诇 讛转驻讬住讛 诪讚讗讜专讬讬转讗 讗讜 诪讚专讘谞谉 讜诪住转讘专 砖讛讜讗 诪讚专讘谞谉. 讜注讬讬谉 诇注讬诇 讘专讗"砖 住驻"拽 讛讚谉 讗诐 转驻讬住讛 讘拽谞住 讛讜讗 讚讬谉 讚讗讜专讬讬转讗 讗讜 讚讬谉 讚专讘谞谉. 注讜讚 讬砖 诇注讬讬谉 讗诐 讛住转讬专讛 讛讝讜 讞诇讛 诪讚讬谉 诪讞讝讬 讻砖讬拽专讗, 注讬讬谉 诇注讬诇 (讚祝 注.) 讘转讜住' 讚"讛 讗诪讟诇讟诇讬谉 讚讻驻专讬讛.
239 注讬讬谉 诇注讬诇 讘砖讬注讜专讬诐 (讚祝 注讚:) 讚"讛 讻讬 讗转讬 讻讜'.
240 诇讻讗讜专讛 讬转讻谉 诇讘讗专 砖讻砖讛讜讚讗转 讘注"讚 诪住讬讬注转诐 诇讗 谞讗诪专 讛讞讬讚讜砖 诇讛讗诪讬谉 诇诪讝讬诪讬诐. 讗"谞 讬"诇 讻讬 讘讬讟讜诇 注讚讜转 讛讝讜诪诪讬诐 讛讜讗 讝讻讜转 讘注诇 讚讘专, 讜诪讗讞专 砖注诇 驻讬讜 讘讗讜 诇讛注讬讚 讗讬讘讚 讗转 讝讻讜转讜. 讜讻谉 诪砖诪注 诪诪讛 砖讛讜住讬祝 专砖"讬 讜讝"诇 讜注诇 驻讬讜 讘讗讜 诇讛注讬讚 注讻"诇.
241 讜讗诪专 专讘讬谞讜 讝爪"诇 砖讬砖 砖诐 讟注讜转 讛讚驻讜住 讘转讞讬诇转 讚讘专讬 讛专讗"砖 讜爪讬讟讟谞讜 专拽 讛讞诇拽 诪讚讘专讬讜 砖谞讜讙注 诇谞讜.
242 注讬讬谉 讘转讜住' 专讬砖 诪住' 诪讻讜转 (讚祝 讘. 讚"讛 诪注讬讚讬谉).
243 注讬讬谉 讘砖"讱 讞讜"诪 住讬' 诇"讙 住"拽 讟"讝.
244 注"注 诇拽诪谉 讘砖讬注讜专讬诐 (讚祝 驻讚.) 专砖"讬 讚"讛 诪讗讬 注讘讚讬谞谉 讻讜'.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

